open-index/open-wikipedia-markdown huggingface dataset:
അക്കാദമി അവാർഡ്

**ഓസ്കാർ** എന്നു പരക്കെ അറിയപ്പെടുന്ന **അക്കാദമി അവാർഡ്**, സംവിധായകർ, നിർമ്മാതാക്കൾ, തിരക്കഥാകൃത്തുക്കൾ എന്നിവരുൾപ്പെടെയുള്ള ചലച്ചിത്രരംഗത്തെ പ്രവർത്തകരുടെ മികവിനെ ആദരിക്കുന്നതിനായി അക്കാഡമി ഓഫ് മോഷൻ പിക്ചർ ആർട്സ് ആൻഡ് സയൻസസ് നൽകുന്ന പുരസ്കാരമാണ്. പുരസ്കാരങ്ങൾ സമ്മാനിക്കുന്ന ഔദ്യോഗിക ചടങ്ങ് പ്രൗഢഗംഭീരവും, ലോകത്തിൽ ഏറ്റവും അധികം ആളുകൾ വീക്ഷിക്കുന്ന ചലച്ചിത്ര അവാർഡ് ദാന ചടങ്ങുമാണ്.ആദ്യ അക്കാദമി അവാർഡ് ദാന ചടങ്ങ് 1929 മെയ് 16ന് ഹോളിവുഡിലെ ഹോട്ടൽ റൂസ്‌വെൽറ്റിൽ വെച്ച് 1927, 1928 വർഷങ്ങളിലെ മികച്ച നേട്ടങ്ങളെ ആദരിക്കുന്നതിനായി നടന്നു. അഭിനേതാവായ ഡഗ്ലസ് ഫെയർബാങ്ക്സ്, സംവിധായകൻ വില്യം സി. ഡെമിൽ എന്നിവർ ആതിഥേയത്വം വഹിച്ചു.

ബെൻഹർ(1959), ടൈറ്റാനിക്(1997), ദ ലോർഡ് ഓഫ് ദ റിങ്സ്: ദ റിട്ടേൺ ഓഫ് ദ കിങ്(2003) എന്നീ ചിത്രങ്ങൾ ഏറ്റവുമധികം ഓസ്കാർ പുരസ്കാരം നേടിയവയാണ്. 11 വീതം ഓസ്കാർ പുരസ്കാരങ്ങളാണ് ഇവ നേടിയത്. ഏറ്റവും കൂടുതൽ തവണ ഓസ്കാർ പുരസ്കാരം നേടിയിട്ടുള്ളത് വാൾട്ട് ഡിസ്നിയാണ്. ഇന്ത്യക്കാരനായ ഭാനു അത്തയ്യ 1985ൽ ഗാന്ധി എന്ന ചിത്രത്തിന്റെ വേഷവിധാനത്തിനും, 1992ൽ സത്യജിത് റേ സ്പെഷ്യൽ ഓസ്കാറും സ്വന്തമാക്കി. 

2008ലെ മികച്ച നേട്ടങ്ങളെ ആദരിക്കുന്ന എൺപത്തൊന്നാം അക്കാദമി പുരസ്കാരദാന ചടങ്ങ് 2009 ഫെബ്രുവരി 22ന് ഹോളിവുഡിലെ കൊഡാക്ക് തിയറ്ററിൽ നടന്നു. മികച്ച ഗാനത്തിനും സംഗീതത്തിനുമുള്ള അക്കാദമി അവാർഡ് എ.ആർ. റഹ്മാനും മികച്ച ശബ്ദമിശ്രണത്തിനുള്ള അക്കാദമി അവാർഡ് റസൂൽ പൂക്കുട്ടിക്കും ലഭിച്ചു.ഇന്ത്യൻ പശ്ചാതലത്തിൽ നിർമ്മിച്ച ബ്രിട്ടീഷ് ചിത്രമായ **[[സ്ലംഡോഗ് മില്ല്യണയർ]]** മികച്ച ചിത്രത്തിനുൾപ്പെടെ 8 അവാർഡുകളും സ്വന്തമാക്കി.

## ചരിത്രം
1927-ൽ നടൻ ആയ കോൺറഡ് നീകൽ ആണ് ഈ ആശയം മുന്നോട്ട് വച്ചത്. 1931ൽ എക്സിക്യുട്ടീവ് സെക്രട്ടറി ആയിരുന്ന മേരിയറ്റ്ഹാരിസൺ ആണ് ഈ പേര് നിർദ്ദേശിച്ചത് ഹോളിവുഡിലെ ഒരു സ്വകാര്യ അത്താഴവിരുന്നിൽ വെച്ച്, 250-ൽ താഴെ ആൾക്കാരുടെ സാന്നിധ്യത്തിലാണ് ആദ്യ അവാർഡുകൾ നൽകപ്പെട്ടത്. ആദ്യവർഷത്തിനു ശേഷം റേഡിയോ വഴിയും, തുടർന്ന് 1953 മുതൽ ടെലിവിഷൻ വഴിയും അവാര്ഡ് ദാന ചടങ്ങ് പ്രക്ഷേപണം ചെയ്യപ്പെടുന്നു.

## രൂപം
ഒരു ഫിലിം റോൾസിനു മുകളിൽ ഒരു കയ്യിൽ വാളും മറുകയ്യിൽ കുരിശുമായി നിൽക്കുന്ന പുരുഷരൂപം എം.ജി.എം സ്റ്റുഡിയോയിലെ ശില്പിയായിരുന്ന സെട്രിക് ഗിബൺസ് ആണ് രൂപകൽപ്പനചെയ്തത്. ബ്രീട്ടന എന്ന ലോഹക്കൂട്ട്കൊണ്ട് നിർമ്മിച്ച് ആദ്യം നിക്കലും അതിനുശേഷം സ്വർണ്ണവും പൂശുന്നു. 34 സെന്റി മീറ്റർ (13.5 ഇഞ്ച് ) ഉയരവും 3കിലോ 850ഗ്രാം (8.5 പൌണ്ട്) ഭാരവും ഇതിനുണ്ട്. 

## ഓസ്കാർ  നിരസിച്ചവർ
ഓസ്കാർ നിരസിച്ച ആദ്യത്തെ സിനിമാപ്രവർത്തകൻ ഡഡളി നിക്കോളാസ് എന്ന തിരകഥാകൃത്തായിരുന്നു .1935-ൽ പുറത്തിറങ്ങിയ 'ഇൻഫൊർമർ ' എന്ന ചിത്രത്തിന്റെ തിരക്കഥയാണ് അവാർഡിനായി തിരഞ്ഞടുക്കപ്പെട്ടിരുന്നത്.
## അവലംബം


വർഗ്ഗം:അക്കാദമി പുരസ്കാരം
വർഗ്ഗം:അമേരിക്കൻ പുരസ്കാരങ്ങൾ
അലക്സാണ്ടർ ഹാമിൽട്ടൺ

1688 മുതൽ 1723 വരെ ഭാരതത്തിലും സമീപപ്രദേശങ്ങളിലും പര്യടനം നടത്തിയ സ്കോട്ടിഷ് ഇംഗ്ലീഷുകാരനാണ്‌  **അലക്സാണ്ടർ** **ഹാമിൽടൺ** അഥവാ **കാപ്റ്റൻ ഹാമിൽടൺ**. തന്റെ യാത്രാനുഭവങ്ങൾ  *എ ന്യൂ അക്കൗണ്ട് ഓഫ് ദ ഈസ്റ്റ് ഇൻഡീസ്* (A New Account of The East Indies) എന്ന ഗ്രന്ഥ രൂപത്തിൽ അദ്ദേഹം  പ്രസിദ്ധീകരിച്ചു.   ഇംഗ്ലീഷ് ഈസ്റ്റ് ഇന്ത്യാ കമ്പനിക്കുവേണ്ടിയും സ്വന്തമായും അദ്ദേഹം പര്യടനങ്ങൾ നടത്തി. അദ്ദേഹത്തിന്റെ പുസ്തകം അന്നാളുകളിൽ ഇംഗ്ലീഷുകാരും തദ്ദേശീയരായ സ്ത്രീകളും തമ്മിലുണ്ടായിരുന്ന വിവാഹ ഉടമ്പടികളെ വരച്ചുകാട്ടുന്നുണ്ട്. ഈ ഗ്രന്ഥത്തിന് 32 അദ്ധ്യായങ്ങൾ ഉണ്ട്.

. 

## പരാമർശങ്ങൾ

## കുറിപ്പുകൾ
ജോർജ്ജ് വുഡ്കോക്ക്

കനേഡിയൻ പത്രത്തിന്റെ പത്രാധിപരും കേരളം സന്ദർശിച്ചു വിവരണം രേഖപ്പെടുത്തിയ ആധുനിക സഞ്ചാരികളിൽ പ്രമുഖനുമാണ്‌ **ജോർജ്ജ് വുഡ്‌കോക്ക്**(മേയ് 8, 1912 – ജനുവരി 28, 1995). കനേഡിയൻ ലിറ്ററേച്ചർ എന്ന ആനുകാലിക പ്രസിദ്ധീകരണത്തിന്റെ പത്രാധിപരായിരുന്നു. 1962-ലും 1965-ലും അദ്ദേഹം പത്നിയോടൊപ്പം കേരളം സന്ദർശിച്ചു. തന്റെ വിലയേറിയ പഠനങ്ങൾ *കേരള, എ പോർട്ട്രെയ്റ്റ് ഓഫ് ദി മലബാർ കോസ്റ്റ്* (*Kerala, a Portrait of the Malabar Cost*) എന്ന പേരിൽ അദ്ദേഹം പ്രസിദ്ധപ്പെടുത്തി

## പരാമർശങ്ങൾ

## കുറിപ്പുകൾ
 

വർഗ്ഗം:മേയ് 8-ന് ജനിച്ചവർ
വർഗ്ഗം:1912-ൽ ജനിച്ചവർ
വർഗ്ഗം:ജനുവരി 28-ന് മരിച്ചവർ
വർഗ്ഗം:1995-ൽ മരിച്ചവർ 
വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
ജോൺ ഡി മാറിനെല്ലി

ഫ്ലോറൻസുകാരനായ ക്രിസ്ത്യൻ പാതിരിയും കേരളം സന്ദർശിച്ച് വിവരണങ്ങൾ രചിച്ച സഞ്ചാരിയുമായിരുന്നു **ജോൺ ഡി മാറിനെല്ലി** അഥവാ **ജോൺ ഓഫ് മാറിഗ്നെല്ലി**. 14-ആം നൂറ്റാണ്ടിന്റെ ആദ്യ പകുതിയിലാണ്‌ അദ്ദേഹം കേരളത്തിൽ എത്തിയത്. കൊല്ലത്ത് 16 മാസത്തോളം താമസിച്ച അദ്ദേഹത്തിന്റെ വിവരണങ്ങളിൽ നിന്ന് അക്കാലത്തെ കേരളത്തിലെ ക്രിസ്ത്യാനികളുടെ സാമൂഹിക നിലയെക്കുറിച്ച് അറിയാൻ സാധിക്കുന്നു. 

## പരാമർശങ്ങൾ

## കുറിപ്പുകൾ
അടിസ്ഥാന രുചികൾ

### അടിസ്ഥാന രുചികൾ

അടിസ്ഥാനപരമായി നാവിനു അഞ്ച് രുചികളെ തിരിച്ചറിയാൻ പറ്റുകയുള്ളു.നാക്കിലെ രസമുകുളങ്ങളിലെ ഗ്രാഹികളെ ഉമിനീരിൽ ലയിച്ച പദാർത്ഥകാണികൾ ഉത്തേജിപ്പിക്കും.അവ നാഡികൾ വഴി തലച്ചോറിൽ എത്തുന്നത് വഴിയാണ് രുചികളെ നമുക്ക്  അറിയാൻ കഴിയുന്നത്.

* **പുളി**  
പുളി എന്നത് ഒരു വസ്തുവിലെ അമ്‌ളതയുടെ രുചി ആണ്‌. ഏതൊരു വസ്തുവിലും, അമ്‌ളത്തിന്റെ അംശമുണ്ടോ, അതിന്റെ രുചി പുളിപ്പായി മാറും. പാൽ തൈരാവുമ്പോഴും, നാരങ്ങാനീരിലും, വിനാഗിരിയിലും പുളിപ്പ് അനുഭവപ്പെടുന്നത് അമ്‌ളാംശം ഉള്ളത് കൊണ്ടാണ്‌.

* **മധുരം** 

* **കയ്പ്പ്** 

* **ഉപ്പ്** 

* **[[ഉമാമി]]** 
സന്തോഷകരമായിട്ടുള്ള സ്വാദുള്ള എന്നർഥം വരുന്ന ജാപ്പനീസ് പദമാണ് ഉമാമി.ജപ്പാനിലെ ഒരു പ്രഫസർ ആയ കികുനെ ഇക്കെദയാണ് ഈ രുചിയെ ശാസ്ത്രീയമായി തിരിച്ചരിഞ്ഞത്.അജിനോമോട്ടോയിൽ നിന്ന് കിട്ടുന്ന രുചി ഇതിനോരുദാഹരണമാണ്.

വർഗ്ഗം:രുചികൾ
സൗരോർജ്ജ സെൽ

thumb|അതിസൂക്ഷമ പരൽഘടനയുള്ള സിലിക്കൺ പാളികൊണ്ട് നിർമ്മിക്കപ്പെട്ട സൗരോർജ്ജ സെൽ
സൂര്യപ്രകാശത്തിൽ നിന്ന് വൈദ്യുതി ഉത്പാദിപ്പിക്കുന്നതിനുള്ള ഇലക്ട്രോണിക് ഉപകരണമാണ് **സൗരോർജ്ജ സെൽ** അഥവാ **ഫോട്ടോവോൾട്ടായിക് സെൽ**. ഫോട്ടോവോൾട്ടായിക് പ്രതിഭാസം മൂലമാണ് ഇതിൽ വൈദ്യുതോല്പാദനം നടക്കുന്നത്. സൗരോർജ്ജ സെല്ലുകൾക്ക് വളരെയേറെ ഉപയോഗങ്ങളുണ്ട്. ചെറിയ ഉപകരങ്ങളായ ഇലക്ട്രോണിക് കാൽക്കുലേറ്റർ മുതലായവയിൽ ഊർജ്ജസ്രോതസ്സാണ് സൗരോർജ്ജ സെൽ.

വർഗ്ഗം:സൗരോർജ്ജം
വർഗ്ഗം:ഹരിത സാങ്കേതികവിദ്യ
വർഗ്ഗം:അമേരിക്കൻ കണ്ടുപിടിത്തങ്ങൾ
ജന്യരാഗങ്ങൾ

കർണാടക സംഗീതത്തിലെ അടിസ്ഥാനരാഗങ്ങളായ 72 മേളകർത്താരാഗങ്ങളിൽ നിന്ന് വ്യുല്പാദിച്ചുണ്ടായവയെയാണ് **ജന്യരാഗങ്ങൾ** എന്ന് വിശേഷിപ്പിക്കുന്നത്.
## വർ‌ഗ്ഗീകരണം
ലക്ഷണങ്ങളെ അടിസ്ഥാനമാക്കി ജന്യരാഗങ്ങളെ വിവിധങ്ങളായി തിരിച്ചിരിക്കുന്നു.
### വർജ്യരാഗങ്ങൾ
ബന്ധപ്പെട്ടിരിക്കുന്ന മേളകർത്താരാഗങ്ങളിലെ സ്വരസ്ഥാനങ്ങളിലെ ഏതെങ്കിലും സ്വരങ്ങളെ മാറ്റിനിർത്തി രൂപംകൊണ്ടവയാണ് വർജ്യരാഗങ്ങൾ.ഈ സ്വരസ്ഥാനങ്ങൾ ആരോഹണത്തിലേയോ അവരോഹണത്തിലേയോ ആവാം.ചില പ്രത്യേകപദങ്ങൾ ഇവിടെ ഉപയോഗിക്കുന്നു.
*സമ്പൂർണ്ണം- എല്ലാ 7സ്വരങ്ങളും ഉള്ളത്
*ഷഡവ- 6 സ്വരങ്ങൾ ഉള്ളത്
*ഔഡവ- 5 സ്വരങ്ങൾ ഉള്ളത്
*സ്വരാന്തര- 4 സ്വരങ്ങൾ ഉള്ളത്
ഈ പദങ്ങൾ ആരോഹണത്തിലോ അവരോഹണത്തിലോ അഥവാ രണ്ടിലുമോ ഉപയോഗിക്കപ്പെടാവുന്നവയാണ്.ഇപ്രകാരം രാഗങ്ങളെ താഴേപരയും പ്രകാരം വർഗ്ഗീകരിക്കാം
*ഔഡവ സം‌പൂർണ-5 സ്വരങ്ങൾ ആരോഹണത്തിലും 7സ്വരങ്ങൾ അവരോഹണത്തിലും
ഉദാഹരണത്തിന് ആഭേരി
*ഷഡവ-സം‌പൂർണ- 6 സ്വരങ്ങൾ ആരോഹണത്തിലും 7സ്വരങ്ങൾ അവരോഹണത്തിലും
ഉദാഹരണത്തിന് കാം‌ബോജി രാഗം
*സം‌പൂർണ-ഔഡവ-7 സ്വരങ്ങൾ ആരോഹണത്തിലും 5 സ്വരങ്ങൾ അവരോഹണത്തിലും
ഉദാഹരണത്തിന് സാരമതി രാഗം
*സം‌പൂർണ-ഷഡവ- 7 സ്വരങ്ങൾ ആരോഹണത്തിലും 6 സ്വരങ്ങൾ അവരോഹണത്തിലും
ഉദാഹരണത്തിന് ഹിന്ദോളം രാഗം
*ഔഡവ-ഔഡവ- 5 സ്വരങ്ങൾ ആരോഹണത്തിലും അവരോഹണത്തിലും
*ഷഡവ-ഷഡവ- 6 സ്വരങ്ങൾ ആരോഹണത്തിലും അവരോഹണത്തിലും 
*സ്വരാന്തര-സ്വരാന്തര- 4 സ്വരങ്ങൾ ആരോഹണത്തിലും അവരോഹണത്തിലും
### വക്രരാഗങ്ങൾ
ആരോഹണമോ അവരോഹണമോ അഥവാ രണ്ടുമോ കർശനമായ ക്രമം പാലിക്കാത്ത രാഗങ്ങളേയാണ് വക്രരാഗങ്ങൾ എന്നുപറയുന്നത്.ഉദാഹരണം 
*നളിനകാന്തി- ആരോഹണം സ ഗ3 രി2 മ1 പ നി3 സ,അവരോഹണം സ നി3 പ മ1 ഗ3 രി2 സ
ആണ്
### ഉപാം‌ഗ/ഭാഷാംഗ രാഗങ്ങൾ
മേളകർത്താവ്യവസ്ഥയിൽ നിന്നു വ്യുല്പാദിച്ചവയാണ് ഉപാംഗരാഗങ്ങൾ. അന്യസ്വരങ്ങൾ ഒന്നും ഈ രാഗങ്ങൾ ഉപയോഗിക്കുന്നില്ല.ഉദാഹരണത്തിന് *ശുദ്ധസാവേരി, ഉദയരവിചന്ദ്രിക* എന്നിവ. ഭാഷാംഗരാഗങ്ങൾക്ക് ജനകരാഗത്തിൽ ഇല്ലാത്ത അന്യസ്വരങ്ങൾ ആരോഹണത്തിലോ അവരോഹണത്തിലോ ഉണ്ടായിരിക്കും. ഉദാഹരണങ്ങൾ കാംബോജി, ഭൈരവി എന്നിവയാണ്.

### ഏക സ്വരാഷ്ടകം
ചില ജന്യരാഗങ്ങൾ ഒരൊറ്റ സ്വരാഷ്ടകത്തിലൂന്നി ആലപിക്കാറുണ്ട്. ഈ വിഭാഗത്തിലുള്ള വർഗ്ഗീകരണം താഴേ പ്രകാരമാണ്
*നിഷാദാന്ത്യം 
ഉന്നത സ്വരം നിഷാദമാണ്
*ധൈവതാന്ത്യം
ഉന്നതസ്വരം ധൈവതമാണ്
*പഞ്ചമാന്ത്യം
ഉന്നതസ്വരം പഞ്ചമമാണ്
### കർണാടക/ദേശാന്ത്യരാഗങ്ങൾ
കർണാടകരാഗങ്ങൾ എന്ന വിഭാഗത്തിന്റെ ഉത്ഭവം കർണാടകസംഗീതത്തിൽ നിന്നാണ്. ഉദാഹരണം ശങ്കരാഭരണം,ശുദ്ധസാവേരി തുടങ്ങിയവ ദേശ്യരാഗങ്ങളുടെ ഉത്ഭവം മറ്റു സംഗീതത്തിൽ നിന്നുമാണ്, പ്രധാനമായും ഹിന്ദുസ്ഥാനി സംഗീതത്തിൽ നിന്നും.
ഉദാഹരണങ്ങൾ യമുനകല്യാണി,ദേശ്,സിന്ധുഭൈരവി തുടങ്ങിയവ
## അവലംബം

വർഗ്ഗം:കർണ്ണാടകസംഗീതത്തിലെ രാഗങ്ങൾ
വർഗ്ഗം:കർണ്ണാടകസംഗീത പദാവലി

വർഗ്ഗം:രാഗങ്ങൾ
ബിഗോനിയ

ബിഗോണിയേസീ കുടുംബത്തിൽപ്പെട്ടതും പൂക്കളുണ്ടാവുന്നതുമായ ഒരു സസ്യജനുസാണ് **ബിഗോണിയ (Begonia)**. 1500 -ഓളം ജനുസ്സുകൾ ഉള്ള ബിഗോണിയ ഏഷ്യ, ദക്ഷിണ അമേരിക്ക, ആഫ്രിക്ക മുതലായ സ്ഥലങ്ങളിൽ കണ്ടു വരുന്നു. പല നിറങ്ങളിലും വർണ്ണങ്ങളിലും  കാണപ്പെടുന്ന ഇതിന്റെ പൂക്കളും ഇലകളും മനോഹരമാണ്.

### വിവരണം
1,831 സ്പീഷീസുകളുള്ള ഈ ജീനസ് സപുഷ്പികളിലെ ഏറ്റവും വലിയ ജീനസുകളിലൊന്നാണ്. ബിഗോണിയ ചെടികൾ മൊണേഷ്യസ്(**monoecious)** ആണ്. ഒരേ ചെടിയിൽ തന്നെ പെൺപൂക്കളും ആൺപൂക്കളും ഉണ്ടാവുന്ന ചെടികളാണ് മൊണേഷ്യസ്. പൂവിന്റെ താഴെ ത്രികോണാകൃതിയിൽ അണ്ഡാശയം ഉള്ളത് പെൺപൂവും ഇതില്ലാതെയുള്ളത് ആൺപൂവും ആണ്. പെൺപൂക്കളിലെ ഫലമായി പരിണമിക്കുന്ന അണ്ഡാശയം മൂന്ന് ചിറകുകൾ പോലെയുള്ള ഭാഗങ്ങളുള്ളവയാണ്. ഫലത്തിനുള്ളിൽ സൂക്ഷ്മമായ അനേകം വിത്തുകൾ കാണാം. ആൺപൂക്കളിൽ ഒട്ടേറെ കേസരങ്ങൾ കാണാം. 
## ചിത്രശാല

File:Begonia Malabarica DSC 4596.jpg
ചിത്രം:Pelargonium77.jpg
ചിത്രം:Pelargonium6.jpg
ചിത്രം:Begonia7.JPG
ചിത്രം:Begonia8.JPG
ചിത്രം:Begonia9.JPG
ചിത്രം:Azalea10.jpg
ചിത്രം:Pelargonium11.jpg

## ഇതും കാണുക
* 500 -ലേറെ സ്പീഷിസുകൾ ഉള്ള സസ്യജനുസുകൾ

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:സസ്യജനുസുകൾ
വർഗ്ഗം:ബിഗോണിയേസീ
ഇരട്ടക്കുളങ്ങര

വടക്കാഞ്ചേരി ഗ്രാമപഞ്ചായത്തിലെ  ഗ്രാമങ്ങളിലൊന്നാണ് **ഇരട്ടക്കുളങ്ങര**.  ഇരട്ടക്കുളങ്ങര ഭഗവതി ക്ഷേത്രത്തിനോടടുത്തു തന്നെ രണ്ട് കുളങ്ങളുള്ളതു കൊണ്ടാണ് ഈ സ്ഥലത്തിന് ഇരട്ടക്കുളങ്ങര എന്ന പേര് ലഭിച്ചതെന്നാണ് ഐതിഹ്യം. വടക്കാഞ്ചേരി പട്ടണത്തിൽ നിന്നും ഒരു കിലോമീറ്ററോളം ഉള്ളിലേക്ക് മാറിയാണ് ഈ ഗ്രാമം സ്ഥിതി ചെയ്യുന്നത്. ഇരട്ടക്കുളങ്ങര ഭഗവതി ക്ഷേത്രത്തിലെ വേലമഹോൽസവം പ്രസിദ്ധമാണ്. വടക്കാഞ്ചേരി പഞ്ചായത്തിലെ 14ആം വാർഡ് ഉൾക്കൊള്ളുന്നതാണ് ഈ പ്രദേശം.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പദം (വിവക്ഷകൾ)

**പദം** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*പദം (ഗണിതം)
*കഥകളി പദം - കഥകളിയിലുപയോഗിക്കുന്ന പാട്ടുകൾ
ഇന്റുഇറ്റ്

**ഇന്റു‌ഇറ്റ്**() ഒരു  അമേരിക്കൻ സോഫ്റ്റ്‌വെയർ കമ്പനിയാണ്. ചെറുകിട വ്യവസായികൾ, സ്വകാര്യവ്യക്തികൾ എന്നിവർക്കുവേണ്ട ധനകാര്യസം‌ബന്ധിയായ സോഫ്റ്റ്‌വെയർ നിർമ്മിക്കുന്നു. കാലിഫോർണിയയിലെ മൗണ്ടൻവ്യൂ ആണ് ആസ്ഥാനം. സാസൻ ഗുഡാർസിയാണ് സിഇഒ. ഫോർച്യൂൻ മാഗസിൻ, ലോകത്തിലെ ഏറ്റവും ആദരിക്കപ്പെടുന്ന സോഫ്റ്റ്‌വെയർ കമ്പനിയായി, ഇന്റു‌ഇറ്റിനെ 2009-ൽ തെരഞ്ഞെടുത്തു . തുടർച്ചയായി 'ഫോർച്യുൻ 100 മികച്ച ജോലിസ്ഥലങ്ങൾ ' പട്ടികയിൽ സ്ഥാനം നേടുന്ന ഇന്റുഇറ്റിന്റെ പ്രധാന ഉത്പന്നങ്ങൾ നികുതി കണക്ക് തയ്യാറാക്കുന്ന ആപ്ലിക്കേഷനായ ടർബോടാക്സ്(TurboTax) വ്യക്തിഗത ധനകാര്യങ്ങൾ കൈകാര്യം ചെയ്യുന്നതിനുള്ള ആപ്പ് മിന്റ്, ചെറുകിട ബിസിനസ്സ് അക്കൗണ്ടിംഗ് പ്രോഗ്രാമായ ക്വിക്‌ബൂക്സ്(QuickBooks), ക്രെഡിറ്റ് മോണിറ്ററിംഗ് സേവനം നടത്തുന്ന ക്രെഡിറ്റ് കർമ്മ, ഇമെയിൽ മാർക്കറ്റിംഗ് പ്ലാറ്റ്‌ഫോമായ മെയിൽചിമ്പ്(Mailchimp) എന്നിവയാണ്. മൈക്രോസോഫ്റ്റിന്റെ ഏറ്റെടുക്കലിനെ അതിജീവിച്ച ഇന്റുഇറ്റിന്റെ തന്ത്രങ്ങൾ ഗവേഷണവിഷയമായിട്ടുണ്ട്. "ഇൻസൈഡ് ഇന്റുഇറ്റ്" എന്ന പേരിൽ രചിക്കപ്പെട്ട കേസ് സ്റ്റഡി വളരെ പ്രശസ്തമാണ്‌.2019-ലെ കണക്കനുസരിച്ച്, അതിന്റെ വരുമാനത്തിന്റെയും വരുമാനത്തിന്റെയും 95%-ലധികം വരുന്നത് യുണൈറ്റഡ് സ്റ്റേറ്റ്‌സിനുള്ളിലെ അതിന്റെ പ്രവർത്തനങ്ങളിൽ നിന്നാണ്. 

ഇന്റുഇറ്റ് ടർബോ ടാക്സ് ഫ്രീ ഫയൽ(Intuit TurboTax Free File) എന്ന സൗജന്യ ഓൺലൈൻ സേവനവും അതുപോലെ തന്നെ മിക്ക ഉപയോക്താക്കൾക്കും സൗജന്യമല്ലാത്ത ടർബോ ടാക്സ് ഫ്രീ എഡിഷൻ എന്ന പേരിലുള്ള സേവനവും വാഗ്ദാനം ചെയ്യുന്നു.2019-ൽ, പ്രോപബ്ലിക്കാ(ProPublica) നടത്തിയ അന്വേഷണത്തിൽ, സെർച്ച് എഞ്ചിൻ ഡീലിസ്റ്റിംഗും സൈനിക അംഗങ്ങളെ ലക്ഷ്യമിട്ടുള്ള വഞ്ചനാപരമായ കിഴിവും ഉൾപ്പെടെയുള്ള തന്ത്രങ്ങൾ ഉപയോഗിച്ച് ഇന്റുഇറ്റ് ബോധപൂർവം  ടർബോ ടാക്സ് ഫ്രീ ഫയലിൽ നിന്ന് പണമടച്ച് ഉപയോഗിക്കുന്ന ടാക്സ് ഫ്രീ എഡിഷനിലേക്ക് നികുതിദായകരെ നയിച്ചതായി കണ്ടെത്തി. 

നികുതിദായകർക്ക് സൗജന്യമായി മുൻകൂട്ടി പൂരിപ്പിച്ച ഫോമുകൾ നൽകുന്ന ഐആർസി(IRS)ന് എതിരെ ഇന്റുഇറ്റ് വിപുലമായി ലോബിയിംഗ് നടത്തി.
## പുറത്തേക്കുള്ള കണ്ണികൾ

വിഭാഗം:അമേരിക്കൻ സോഫ്റ്റ്‌വെയർ കമ്പനികൾ
ആഭേരി (രാഗം)

കർണാടകസംഗീതത്തിലെ ഒരു രാഗമാണ് **ആഭേരി**. പൊതുവിൽ 22ആം മേളകർത്താരാഗമായ ഖരഹരപ്രിയയുടെ ജന്യരാഗമായി കണക്കാക്കുന്നു.
## ഘടന,ലക്ഷണം
thumb|right|314px|Ascending scale with Shadjam at C
thumb|right|314px|Descending scale with Shadjam at C
*ആരോഹണം സ ഗ2 മ1 പ നി2 സ
*അവരോഹണം സ നി2 ധ2 പ മ1 ഗ2 രി2 സ
(ചതുശ്രുതി ഋഷഭം,സാധാരണ ഗാന്ധാരം,ശുദ്ധമദ്ധ്യമം,ചതുശ്രുതി ധൈവതം,കൈശികി നിഷാദം)
ഈ സ്വരങ്ങൾക്ക് പുറമേ ഗമകങ്ങളും മറ്റേതൊരു രാഗത്തേയും പോലെ ആഭേരിക്കുമുണ്ട്.

ആരോഹണം ശുദ്ധധന്യാസിക്കും അവരോഹണം ഖരഹരപ്രിയക്കും സമാനമാണ്.
ശൂദ്ധ ധൈവതമുണ്ട് എന്നതിനാൽ ആഭേരി ഒരു ഭാഷാംഗരാഗമായിട്ടാണ് കരുതപ്പെടുന്നത്. ആഭേരി,നഠഭൈരവിയുടെ(യാതൊന്നിനാണോ ശുദ്ധധൈവതം ഉള്ളത്) ഒരു ജന്യരാഗമായും കരുതപ്പെടുന്നുണ്ട്.
## കൃതികൾ

## ചലച്ചിത്രഗാനങ്ങൾ

## അവലംബം

വർഗ്ഗം:ഖരഹരപ്രിയയുടെ ജന്യരാഗങ്ങൾ
ചൗകോരി

ഇന്ത്യയിലെ ഉത്തരാഖണ്ഡ് സംസ്ഥാനത്തിൽ പടിഞ്ഞാ‍റൻ ഹിമാലയനിരകളിൽ കുമാവോൺ ഡിവിഷനിൽപ്പെടുന്ന ഒരു ചെറിയ മലമ്പ്രദേശമാണ് **ചൌകോരി** (ഇംഗ്ലീഷ്:Chaukori) . 
ഇതിന്റെ വടക്ക് ഭാഗത്ത് ടിബറ്റ് സ്ഥിതി ചെയ്യുന്നു. ചൌകോരിയുടെ കിഴക്ക് ഭാഗത്ത് മഹാകാളി നദി ഒഴുകുന്നു. ഇത് ഇന്ത്യ-നേപ്പാൾ അന്താരാഷ്ട്രഅതിരാണ്. 

ചൌകോരി സ്ഥിതി ചെയ്യുന്നത് 2010 മീ. ഉയരത്തിലാണ്. ഇവിടെ നിന്ന് ഹിമാലയത്തിന്റെ മനോഹരമായ ദൃശ്യം കാണാവുന്നതാണ്. നന്ദാ ദേവി, നന്ദാ കോട്ട് എന്നീ പർവത ഉന്നതികൾ ഇവിടെ നിന്ന് കാണാവുന്നതാണ്. ഇവിടെ നിന്ന് ഏകദേശം 10 കി.മി. ദൂരത്തിലാണ് മറ്റൊരു മലമ്പ്രദേശമായ ബെരിനാഗ് സ്ഥിതി ചെയ്യുന്നത്. 

center|800px|thumb|ചൌകോരിയിൽ നിന്നുള്ള ഹിമാലയത്തിന്റെ മനോഹരമായ കാഴ്ച

## അമ്പലങ്ങൾ

ഗംഗോളിഹാട്ട് ഇവിടുത്തെ ഒരു പ്രധാന ആരാധാനലയകേന്ദ്രമാണ്. ഇത് കൂടാതെ ഇവിടെ സ്ഥിതി ചെയ്യുന്ന മറ്റ് അമ്പലങ്ങൾ താഴെ പറയുന്നവയാണ്:

*  മഹാകാളി അമ്പലം ഗംഗോളിഹാട്ട്
* പടൽ ഭുവനേശ്വർ 
* മൊസ്തമനു അമ്പലം 
* ബെരിനാഗ് നാഗമന്ദിർ 
*  ഘുൻസേര ദേവി മന്ദിർ 
* കേദാർ അമ്പല
* നകുലേശ്വർ അമ്പലം 
* കാമാക്ഷ അമ്പലം 
* കപിലേശ്വർ മഹാദേവ ഗുഹ അമ്പലം 
* ഉൽക്കാദേവി അമ്പലം 
* ജയന്തി ദ്വജ് അമ്പലം 
* അർജ്ജുനേശ്വർ ശിവ അമ്പലം  
* കോട്ട് ഗരി ദേവി അമ്പലം 
[right|250px|thumb|[പഞ്ചുളി ഉന്നതി - ചൌകോരിയിൽ നിന്ന് ]]

## എത്തിച്ചേരാൻ
താഴെ പറയുന്ന സ്ഥലങ്ങളിൽ നിന്ന് റോഡ് മാർഗ്ഗം ഇവിടെ എത്തിച്ചേരാവുന്നതാണ്.
* ഡെൽഹി - 480 കി.മി
* കാട്‌ഗോതാം - 273 കി.മി
* നൈനിത്താൾ - 183 km 

ഏറ്റവും അടുത്ത റെയിൽ‌വേ സ്റ്റേഷൻ കാട്ട്ഗോതാം ആണ് . 

## അവലംബം

## പുറത്തേക്കുള്ള കണ്ണികൾ
*Temples in the general area 
*Pithoragarth District Website
*Patal Bhuvaneshwar-The Mysterious Cave 
വിഭാഗം: ഇന്ത്യയിലെ മലമ്പ്രദേശങ്ങൾ
ചമ്പാവത്

ഇന്ത്യയിലെ ഉത്തരഖണ്ഡ് സംസ്ഥാനത്തിലെ ചമ്പാവത്ത് ജില്ലയിലെ  ഒരു പഞ്ചായത്തും പ്രധാന സ്ഥലവുമാണ് **ചമ്പാവത്** (ഇംഗ്ലീഷ്: Champawat). ചമ്പാവത്ത് ജില്ലയുടെ ആസ്ഥാനമന്ദിരവും  ഇവിടെയാണ് സ്ഥിതി ചെയ്യുന്നത്.

## പുരാണങ്ങൾ
മഹാവിഷ്ണുവിന്റെ അവതാരമായ കൂർമാവതാരം ഇവിടെയാണ് ജന്മമെടുത്തതെന്ന്  പറയപ്പെടുന്നു. 
200px|thumb|Fort and the capital city of Kali Kumaon, Champawat, 1815.

## ചരിത്രം
പണ്ടത്തെ ഭരണാധികാരികളായ ചാന്ദ് വംശജരുടെ ഭരണതലസ്ഥാനമായിരുന്നു ചമ്പാവത്. 16 അം നൂറ്റാണ്ടിൽ പണി തീർത്ത ബലേശ്വർ അമ്പലം ഒരു സ്മാരകമായി ഇവിടെ ഇന്നും നിലനിൽക്കുന്നു. കുപ്രസിദ്ധ ആൾപിടിയൻ ആയ ചമ്പാവത്ത് കടുവ ഇവിടെയാണ് ജീവിച്ചിരുന്നത്.

## ഭൂമിശാസ്ത്രം

ചമ്പാവത് സ്ഥിതി ചെയ്യുന്നത്   അക്ഷാശ രേഖാംശത്തിലാണ്.  

സമുദ്രനിരപ്പിൽ നിന്നും 1,610&nbsp;മീറ്റർ (1,289&nbsp;അടി) ശരാശരി ഉയരത്തിലായിട്ടാണ് ചമ്പാവത് സ്ഥിതി ചെയ്യുന്നത്.

## സ്ഥിതി വിവരക്കണക്കുകൾ

2001 ലെ സെൻസസ്സ് പ്രകാരം  ഇവിടുത്തെ ജനസംഖ്യ 3958 ആണ്. ഇതിൽ പുരുഷ ശതമാനം 57% ഉം  ബാക്കി 43% സ്ത്രീകളുമാണ് . 

ശരാശരി സാക്ഷരത നിരക്ക് 73% ആണ്. 

## അവലംബം

## പുറത്തേക്കുള്ള കണ്ണികൾ
* Champwat website from Government of India Portal 

വർഗ്ഗം:ഇന്ത്യയിലെ മലമ്പ്രദേശങ്ങൾ
വർഗ്ഗം:ഉത്തരാഖണ്ഡിലെ വിനോദസഞ്ചാരകേന്ദ്രങ്ങൾ
ചംബ

ഇന്ത്യയിലെ ഹിമാചൽ പ്രദേശ് സംസ്ഥാനത്തെ ചംബ ജില്ലയിൽ പെടുന്ന ഒരു പട്ടണവും മുനിസിപ്പൽ കൌൺസിലുമാണ് **ചംബ**. (ഇംഗ്ലീഷ്:Chamba). ഹിമാലയൻ നദിയാ‍യ സിന്ധൂനദിയുടെ ഉപനദിയായ രാവിയുടെ തീരങ്ങളിലാണ് ചംബ സ്ഥിതി ചെയ്യുന്നത്. 

പ്രമുഖ ഹിന്ദു പുണ്യസ്ഥലമാ‍യ മണിമഹേഷ് കൈലാഷ് സ്ഥിതി ചെയ്യുന്ന ബർ‌മോർ എന്ന സ്ഥലത്തേക്ക് ഇവിടെ നിന്ന് എത്താവുന്നതാണ്. 

## ചരിത്രം
thumb|200px|1865 ലെ ചംബ താഴ്വര
AD 920 ലാണ് ചംബ രൂപപ്പെട്ടത് എന്ന് കരുതുന്നു. അന്നത്തെ രാജാവായിരുന്ന രാ‍ജാ സാഹിൽ വർമ തന്റെ മകളായ ചംബാവതിയുടെ പേരിനെ അന്വർഥമാക്കിക്കൊണ്ട് നൽകിയ പേരാണ് ചംബ എന്ന കരുതുന്നു. http://www.hill-stations-india.com/chamba-valley/ 

## ഭൂമിശാസ്ത്രം
ചംബ സ്ഥിതി ചെയ്യുന്നത്  അക്ഷാംശരേഖാംശത്തിലാണ്. ഇത് സമുദ്രനിരപ്പിൽ നിന്നും 996&nbsp;metres ഉയരത്തിലാണ്. 

## സ്ഥിതിവിവരക്കണക്കുകൾ
2001-ലെ സെൻ‌സസ്സ് പ്രകാരം ഇവിടുത്തെ ജനസംഖ്യ  20,312 ആണ്. ഇതിൽ 52% പുരുഷന്മാരും 48% സ്ത്രീകളുമാണ്. ശരാശരി സാക്ഷരത നിരക്ക് 81% ആണ്. 

## ചംബ ജില്ല

thumb|200px|right|ചംബയിലെ ലക്ഷ്മിനാരായണ അമ്പലം

ചംബ പട്ടണം ഉൾപ്പെടുന്ന ജില്ലയാണ് ചംബ ജില്ല. ഇത് ഹിമാചൽ പ്രദേശ് വടക്ക് പടിഞ്ഞാറ് ആയി സ്ഥിതി ചെയ്യുന്നു. പ്രമുഖ മലമ്പ്രദേശങ്ങളായ ഡാൽ‌ഹൌസീ, ഖജ്ജർ എന്നിവ ഈ ജില്ലയിലാണ് സ്ഥിതി ചെയ്യുന്നത്. 

[thumb|200px|ചംബ ജില്ലയെ കാണിക്കുന്ന [1903 ലെ പഞ്ചാബിന്റെ മാപ്പ് ]]

## കൂടുതൽ വായനക്ക്

* *The Princely and Noble Families of the Former Indian Empire: Himachal Pradesh V. 1*, by Mark Brentnall. Published by Indus Publishing, 2006. ISBN 81-7387-163-9.

## ഗ്രാമങ്ങൾ
* ബനികേത്

## അവലംബം


വിഭാഗം:ഇന്ത്യയിലെ മലമ്പ്രദേശങ്ങൾ

വർഗ്ഗം:ഹിമാചൽ പ്രദേശിലെ വിനോദസഞ്ചാരകേന്ദ്രങ്ങൾ
ഡൽഹൗസി

ഇന്ത്യയിലെ ഹിമാചൽ പ്രദേശ് സംസ്ഥാനത്തിലെ ചംബ ജില്ലയിലെ ഒരു പ്രധാന പട്ടണവും മലമ്പ്രദേശവുമാണ് ഡാൽഹൌസി  (ഇംഗ്ലീഷ്: Dalhousie). കൂടാതെ ഇത് ഒരു കന്റോണ്മെന്റ് പട്ടണം കൂടിയാണ്.

## ചരിത്രം

1854 ൽ ബ്രിട്ടീഷ് ഭരണകൂടം  സ്ഥാപിച്ച ഒരു പട്ടണമാണ് ഡാൽഹൌസി. തങ്ങളുടെ സൈന്യത്തിന്റെ വിശ്രമത്താവളമായിട്ടാണ് ബ്രിട്ടീഷ് ഭരണകൂടം വളരെ മനോഹരമാ‍യ ഈ മലമ്പ്രദേശം സ്ഥാപിച്ചെടുത്തത്. ബ്രിട്ടീഷ് വൈസ്രോയി ആയിരുന്ന ഡാൽഹൌസി പ്രഭുവിന്റെ പേരിലാണ് ഈ പട്ടണം സ്ഥാപിക്കപ്പെട്ടത്. 

## ഭൂമിശാസ്ത്രം
ഇത് ഇവിടെയുണ്ടായിരുന്ന അഞ്ച് കുന്നുകളുടെ ഇടയിലാണ് സ്ഥാപിച്ചിട്ടുള്ളത്. ഹിമാലയത്തിന്റെ പടിഞ്ഞാറൻ അതിരായ ധൌലധാർ പർവതത്തിന്റെ അതിരായിട്ടാണ് ഇത് സ്ഥിതി ചെയ്യുന്നത്. സമുദ്രനിരപ്പിൽ നിന്നും 6000-9000 അടി ഉയരത്തിൽ .  അക്ഷാംശ രേഖാംശത്തിലാണ് ഡാൽഹൌസി സ്ഥിതി ചെയ്യുന്നത്. 

ശരാശരി  ഉയരം 1954&nbsp;metres (6410&nbsp;feet).
## പ്രത്യേകതകൾ

ഡാൽഹൌസി മറ്റൊരു മലമ്പ്രദേശമായ ചമ്പയിലേക്കുള്ള കവാടമായി കണക്കാക്കപ്പെടുന്നു. പണ്ടത്തെ ഹിന്ദു സംസ്കാരത്തിന്റെ അവശിഷ്ടങ്ങൾ ഇവിടെ കാണപ്പെടുന്നുണ്ട്. 

## കാലാവസ്ഥ
വർഷം മുഴുവനും  തണുപ്പുള്ള കാലാവസ്ഥയാണ് ഇവിടെ. ജൂൺ - ജൂലൈ മാസങ്ങളിൽ പകൽ അൽപ്പം ചൂടും രാത്രി നല്ല തണുപ്പും ഉള്ള സ്ഥലമാണ് ഇത്. 
 thumb|

## സ്ഥിതിവിവരക്കണക്കുകൾ
2001 ലെ സ്ഥിതിവിവരക്കണക്കുകൾ പ്രകാരം ഇവിടുത്തെ ജനസംഖ്യ  7419 ആണ്. ഇതിൽ പുരുഷ ശതമാനം 56% ഉം സ്ത്രീ ശതമാനം 44% ഉം ആണ്.

## അവലംബം

## പുറത്തേക്കുള്ള കണ്ണികൾ
* 
* Mount View Dalhousie 
* Dalhousie.net 
* More information about Dalhousie
* Places of interest at Dalhousie

വർഗ്ഗം:ഇന്ത്യയിലെ മലമ്പ്രദേശങ്ങൾ
വർഗ്ഗം:ഹിമാചൽ പ്രദേശിലെ വിനോദസഞ്ചാരകേന്ദ്രങ്ങൾ
ഷാഹിദ് കപൂർ

ഇന്ത്യൻ ചലച്ചിത്രനടനും മോഡലുമാണ് **ഷാഹിദ് കപൂർ** (; ജനനം ഫെബ്രുവരി 25 1981. മ്യൂസിക് വീഡിയോകളിലൂടെയും, പരസ്യചിത്രങ്ങളിലൂടെയുമാണ് ഷാഹിദ് തന്റെ കലാജീവിതം ആരംഭിക്കുന്നത്. പ്രശസ്ത സംവിധായകൻ സുഭാഷ് ഗായുടെ ഹിറ്റ് ചിത്രമായ *താലിൽ (1999)* ഒരു സംഘനർത്തകനായാണ് ഷാഹിദ് ആദ്യമായി ഹിന്ദിചിത്രത്തിൽ മുഖം കാണിക്കുന്നത്. പിന്നീട് നാലുവർഷത്തിനു ശേഷമാണ് ഷാഹിദ് സിനിമയിൽ അഭിനയിക്കുന്നത്. *ഇഷ്ക് വിഷ്ക്* എന്ന ചിത്രമായിരുന്നു അത്. ഈ ചിത്രത്തിലെ നായകവേഷം ഷാഹിദിന് മികച്ച പുതുമുഖ നടനുള്ള ഫിലിംഫെയർ അവാർഡ് നേടിക്കൊടുത്തു. തുടർന്നും ധാരാളം സിനിമകളിൽ അഭിനയിച്ച ഷാഹിദിന്റെ ഹിറ്റ് ചിത്രങ്ങളിൽ ചിലതാണ് *ഫിഡ, ശികർ, വിവാഹ്, ജബ് വി മെറ്റ്* തുടങ്ങിയവ. ഈ വിജയ ചിത്രങ്ങൾ ഷാഹിദിന് ഹിന്ദി ചലച്ചിത്ര മേഖലയിൽ തന്റേതായ വ്യക്തിത്വം രൂപപ്പെടുത്തുന്നതിന് സഹായകമായി.

## ജീവിതരേഖ
### സ്വകാര്യ ജീവിതം
പ്രശസ്ത ചലച്ചിത്രനടൻ പങ്കജ് കപൂറിന്റെയും നടിയും നർത്തകിയുമായ നീലിമ അസീമിന്റെയും മകനാണ് ഷാഹിദ് കപൂർ. സസ്യാഹാരിയായ അദ്ദേഹത്തിന് ഒരു സഹോദരിയും ഒരു സഹോദരനും കൂടിയുണ്ട്. ഒരു മാർക്സിസ്റ്റ് പ്രത്രപ്രവർത്തകനും, എഴുത്തുകാരനും കൂടിയായ അൻവർ അസീമാണ് ഷാഹിദിന്റെ മുത്തച്ഛൻ . പ്രശസ്ത നടി കരീന കപൂർ മൂന്ന് വർഷക്കാലം ഷാഹിദിന്റെ കാമുകിയായിരുന്നു, പിന്നീട് ഇരുവരും വേർ പിരിഞ്ഞു.

### സിനിമാ ജീവിതം
ഒരു മോഡലായി പരസ്യചിത്രങ്ങളിൽ അഭിനയിച്ചുകൊണ്ടാണ് ഷാഹിദ് അഭിനയം തുടങ്ങിയതെങ്കിലും, തുടക്കത്തിൽ തന്നെ പ്രശസ്ത നടനായ ഷാരൂഖ് ഖാന്റെ കൂടെയും പരസ്യചിത്രങ്ങളിൽ അഭിനയിക്കാൻ ഷാഹിദിന് കഴിഞ്ഞു. പെപ്സിയുടെ ആദ്യകാല പരസ്യങ്ങൾ ഇതിനുദാഹരണമാണ്. തുടർന്ന് ഷാഹിദ് *ഷായ്മക് ദാവാർ ഇൻസ്റ്റിട്യൂട്ട് ഓഫ് ദി പെർഫോമിംഗ് ആർട്ട്* എന്ന സ്ഥാപനത്തിൽ ചേർന്ന് നൃത്തം പഠിക്കുകയുണ്ടായി. പിന്നീടാണ് സുഭാഷ് ഗായിയെ പരിചയപ്പെടുന്നതും താൽ എന്ന ചിത്രത്തില് ഐശ്വര്യ റായിയുടെ കൂടെ ഒരു ഗാനത്തിൽ നൃത്തം ചെയ്യുകയും ചെയ്യുന്നത്.
2003 ലാണ് ഷാഹിദിന്റെ ആദ്യ നായകചിത്രം പുറത്തിറങ്ങുന്നത്. സം‌വിധായകൻ കെൻ ഘോഷ് കഥയെഴുതി സം‌വിധാനം ചെയ്ത ഒരു പ്രണയകഥ പറയുന്ന *ഇഷ്ക് വിഷ്ക്* എന്ന ചിത്രമായിരുന്നു ഇത്. ഈ ചിത്രത്തിൽ ഷാഹിദിന്റെ നായികയായി അഭിനയിച്ചത് രണ്ടു പേരായിരുന്നു, അമൃത റാവുവും, ഷെനാസ്സ് ട്രെസ്സറിവാലയുമായിരുന്നു ഈ രണ്ടുപേർ.

## അഭിനയിച്ച സിനിമകൾ
* 1999 – താൽ
* 2003 – ഇഷ്ക് വിഷ്ക്
* 2004 - ഫിഡ
* 2004 – ദിൽ മാംഗെ മോർ
* 2005 – ദീവാന ഹുയെ പാഗൽ
* 2005 – വാ! ലൈഫ് ഹോ തോ ഐസി
* 2005 – ശികാർ
* 2006 – 36 ചൈന ടൗൺ
* 2006 – ചുപ് ചുപ് കെ
* 2006 – വിവാഹ്
* 2007 – ഫൂൾ ആൻഡ് ഫൈനൽ
* 2007 – ജബ് വി മെറ്റ്
* 2008 – കിസ്മത് കണക്ഷൻ
* 2009 - കമീനേ
* 2009 - ദിൽ ബോലെ ഹഡിപ്പ
* 2010 - ചാൻസ് പേ ഡാൻസ്
* 2010 - പാത്ശാല
* 2010 - ബദ്മാശ് കമ്പനി
* 2010 - മിലേങ്ഗെ​ മിലേങ്ഗെ
* 2011 - മൗസം
Kabir Singh

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1981-ൽ ജനിച്ചവർ
വർഗ്ഗം:ഫെബ്രുവരി 25-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച പുതുമുഖനടനുള്ള ഫിലിംഫെയർ അവാർഡ് ലഭിച്ചവർ
ദേവികുളം

കേരളത്തിലെ ഇടുക്കി ജില്ലയിലെ മൂന്നാറിൽ നിന്ന് 8 കി.മി അകലെ ഉള്ള ഒരു ചെറിയ മലമ്പ്രദേശമാണ് **ദേവികുളം**. 

## ചരിത്രം
ദേവികുളം എന്ന പദം ഉണ്ടായത് രാമായണത്തിലെ ദേവിയായ സീത ദേവിയുടെ പേരിൽ നിന്നാണ്.  
സീതദേവി ഒരിക്കൽ ഇവിടെ ഉള്ള കുളത്തിൽ കുളിച്ചു എന്നാണ് പറയപ്പെടുന്നത്. ഇപ്പോൾ സീത ദേവി തടാകം എന്നറിയപ്പെടുന്ന മനോഹരമായ ഒരു തടാകമായിരുന്നു  അത്.

## ഭൂമിശാസ്ത്രം

സമുദ്രനിരപ്പിൽ നിന്നും  1800 മീറ്റർ ഉയരത്തിലാണ് ദേവികുളം സ്ഥിതി ചെയ്യുന്നത്.  

## പ്രത്യേകതകൾ
പ്രകൃതിരമണീയമായ ഒരു പാട് സ്ഥലങ്ങൽ ദേവികുളത്തുണ്ട്. പ്രധാനമായത് 

* പള്ളിവാസൽ വെള്ളച്ചാട്ടം
* തേയില ത്തോട്ടങ്ങൾ
* ചുവപ്പും നീലയും അരക്കും മരങ്ങൾ

## അവലംബങ്ങൾ

## പുറത്തേക്കുള്ള കണ്ണികൾ

* Map of area

വിഭാഗം:ഇന്ത്യയിലെ മലമ്പ്രദേശങ്ങൾ

വർഗ്ഗം:കേരളത്തിലെ മലമ്പ്രദേശങ്ങൾ
വർഗ്ഗം:ഇടുക്കി ജില്ലയിലെ വിനോദസഞ്ചാരകേന്ദ്രങ്ങൾ
പാനൂർ ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ കൂത്തുപറമ്പ് ബ്ലോക്കിൽ സ്ഥിതിചെയ്ത ഒരു ഗ്രാമപഞ്ചായത്തായിരിന്നു **പാനൂർ  ഗ്രാമപഞ്ചായത്ത്**. 2006-ൽ പെരിങ്ങളം നിയോജകമണ്ഡലത്തിൽ ഉൾപ്പെട്ടിരുന്ന ഈ ഗ്രാമപഞ്ചായത്ത്, അടുത്ത തിരഞ്ഞെടുപ്പുമുതൽ കൂത്തുപറമ്പ് നിയോജകമണ്ഡലത്തിലാണ്‌ ഉൾപ്പെടുന്നത്. പിന്നീട് 2015 ൽ **പാനൂർ,** പെരിങ്ങളം, കരിയാട്, തുടങ്ങിയ ഗ്രാമപഞ്ചായത്തുകളെ ചേർത്ത് പാനൂർ നഗരസഭ രൂപികരിക്കപ്പെട്ടു.

## ഭൂമിശാസ്ത്രം
### അതിരുകൾ
*വടക്ക്:മൊകേരി
*പടിഞ്ഞാറ്:പന്ന്യന്നൂർ 
*കിഴക്ക്: കുന്നോത്തുപറമ്പ്
*തെക്ക്: പെരിങ്ങളം, തൃപ്പങ്ങോട്ടൂർ

## പഞ്ചായത്ത് രൂപവത്കരണം/ആദ്യകാല ഭരണസമിതികൾ
1963-ൽ അന്നത്തെ മേളൂർ പഞ്ചായത്ത്  ‍വിഭജിച്ച് പാനൂർ പഞ്ചായത്ത് രൂപവത്കരിച്ചത്. കെ.ടി. പത്മനാഭൻനമ്പ്യാർ ആയിരുന്നു ആദ്യത്തെ പ്രസിഡണ്ട്.

## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
നീലഗിരി ജില്ല

**നീലഗിരി ജില്ല** ഇന്ത്യയിലെ തമിഴ്നാട് സംസ്ഥാനത്തിലാണ് സ്ഥിതി ചെയ്യുന്നത്. തമിഴ്‍നാട്ടിലും, കേരളത്തിലും, കർണാടകയിലും ആയി സ്ഥിതി ചെയ്യുന്ന പർവത നിരയുടെ പേരു കൂടി ആണ് നീലഗിരി ( തമിഴ്:  நீலகிரி). പശ്ചിമഘട്ടം മലനിരകളുടെ ഒരു ഭാഗമാണു നീലഗിരി മലകൾ. 2,637 മീറ്റർ പൊക്കമുള്ള ദൊഡ്ഡബെട്ട (Doddabetta) മലയാണ് നീലഗിരിയുടെ ഏറ്റവും ഉയരം കൂടിയ ഭാഗം. ഇവിടെ  ഉള്ളതായി സ്ഥിരീകരിച്ചിട്ടുണ്ട് 

## സ്ഥിതിവിവരക്കണക്കുകൾ

2001ലെ ജനസംഖ്യക്കണക്ക് പ്രകാരമുള്ള ജനസംഖ്യ പട്ടിക .

## ചിത്രശാല


File:Coonoor_-_കൂന്നൂർ_02.jpg|കുന്നൂർ റെയിൽവേ സ്റ്റേഷൻ
Image:Nilgiri-Hills.jpg|നീലഗിരിയുടെ പച്ചപ്പ്
Image:Lovedale railway station.JPG|ലവ്‌ഡെൽ റെയിൽ‌വേ സ്റ്റേഷൻ 
Image:Nilgiri ooty railway station .JPG|ഉദഗമണ്ഡലം റെയിൽ‌വേ സ്റ്റേഷൻ  
Image:Ootybotanicalgarden125631012pan.jpg|ഉദഗമണ്ഡലത്തിലെ ബൊട്ടാണിക്കാൽ ഗാർഡൻ
Image:Ootyviewpanaromaracecourse003pan.jpg|ഉദഗമണ്ഡലത്തിന്റെ ഒരു പനൊരമ ദൃശ്യം
Image:EucalyptusNilgiris.jpg|thumb|150px|right|A 1917 photo of *[[Eucalyptus globulus]]* (blue gum) plantation



## പുറത്തേക്കുള്ള കണ്ണികൾ
* Nilgiris.Mobi @ Mobile (A Mobile Site) 
* Your guide to the Nilgiris 
* The Nilgiris District 
* Photos from Nilgiri District 
* Travel Information

## അവലംബങ്ങൾ

വർഗ്ഗം:തമിഴ്‌നാട്ടിലെ ജില്ലകൾ
വർഗ്ഗം:കേരളാതിർത്തിയോടു ചേർന്ന തമിഴ്‌നാട്ടിലെ ജില്ലകൾ
ഭയം

ശരീരത്തിന്റെ നിലനില്പിനു അപകടം നേരിട്ടേക്കാവുന്ന അപകടഭീഷണിയോടോ അപകടത്തോടോ തന്നെ മനസ്സ് വൈകാരികമായി പ്രതികരിക്കുന്നതാണ്‌ **ഭയം**. അതിജീവിക്കാനുള്ള ശ്രമങ്ങളിൽ ശരീരത്തിന്റെ പ്രതിപ്രവർത്തനങ്ങളിൽ പ്രധാനപ്പെട്ട ഒരു ഘടകമാണ്‌ ഇത്. എല്ലാ മനുഷ്യരും ഒന്നല്ലെങ്കിൽ മറ്റൊരുതരത്തിൽ ഭയമനുഭവിക്കുന്നവരാണ്. 
## ചിത്രശാല
ഫ്ലിക്കർ

ചിത്രങ്ങളും,വീഡിയോകളും അപ്‌ലോഡ് ചെയ്യുന്നതിനും,വെബ്ബ് സർവ്വീസുകൾക്കും,ഓൺലൈൻ കമ്മ്യൂണിറ്റിയുമായും ഉപയോഗിക്കുന്ന ഒരു ഒരു അമേരിക്കൻവെബ്ബ്‌സൈറ്റ് പ്ലാറ്റ്ഫോം ആണ്‌ **ഫ്ലിക്കർ**. ഉപയോക്താക്കൾ സാധാരണ എടുക്കുന്ന ചിത്രങ്ങൾ അപ്‌ലോഡ് ചെയ്യുന്നതിനോടൊപ്പം ,ബ്ലോഗർമാർ ഒരു ചിത്രസഞ്ചയികയായും ഇതിനെ ഉപയോഗിക്കുന്നു.
2004 ൽ ലുഡികോർപ്പ് ഇത് സൃഷ്ടിച്ചു.അമേച്വർ, പ്രൊഫഷണൽ ഫോട്ടോഗ്രാഫർമാർ ഉയർന്ന റെസല്യൂഷൻ ഫോട്ടോകൾ ഹോസ്റ്റുചെയ്യുന്നതിലൂടെ ഇത് ജനപ്രിയമാണ്.നിരവധി തവണ ഉടമസ്ഥാവകാശം മാറിമാറി വന്നിരുന്നു. 2018 ഏപ്രിൽ 20 മുതൽ സ്മഗ് മഗിന്റെ ഉടമസ്ഥതയിലാണ്.

2013 മാർച്ച് 20 വരെ, ഫ്ലിക്കറിൽ ആകെ 87 ദശലക്ഷം രജിസ്റ്റർ ചെയ്ത അംഗങ്ങളും 3.5 ദശലക്ഷത്തിലധികം പുതിയ ചിത്രങ്ങളും പ്രതിദിനം അപ്‌ലോഡുചെയ്യുന്നുവെന്ന് ദി വെർജ് റിപ്പോർട്ട് ചെയ്യുന്നു.2011 ഓഗസ്റ്റ് 5 ന് 6 ബില്ല്യണിലധികം ചിത്രങ്ങൾ ഹോസ്റ്റുചെയ്യുന്നതായി വെബ്‍സൈറ്റ് റിപ്പോർട്ട് ചെയ്തു.ഒരു അക്കൗണ്ട് രജിസ്റ്റർ ചെയ്യാതെതന്നെ ഫോട്ടോകളും വീഡിയോകളും ഫ്ലിക്കറിൽ നിന്ന് ആക്സസ് ചെയ്യാൻ കഴിയും.എന്നാൽ സൈറ്റിലേക്ക് ഉള്ളടക്കം അപ്‌ലോഡ് ചെയ്യുന്നതിന് ഒരു അക്കൗണ്ട് നിർബന്ധമാണ്.ഒരു അക്കൗണ്ട് രജിസ്റ്റർ ചെയ്യുമ്പോൾ ഉപയോക്താവ് അപ്‌ലോഡ് ചെയ്ത ഫോട്ടോകളും വീഡിയോകളും അടങ്ങിയ ഒരു പ്രൊഫൈൽ പേജ് സൃഷ്ടിക്കാൻ ഉപയോക്താക്കളെ അനുവദിക്കുന്നു. കൂടാതെ മറ്റൊരു ഫ്ലിക്കർ ഉപയോക്താവിനെ ഒരു കോൺടാക്റ്റായി ചേർക്കാനുംള്ള കഴിയുന്നു.മൊബൈൽ ഉപയോക്താക്കൾക്കായി, ഐ.ഒ.എസ്., ആൻഡ്രോയ്ഡ്,ഒപ്റ്റിമൈസ് ചെയ്ത മൊബൈൽ സൈറ്റ് എന്നിവയ്‌ക്കായുള്ള ഔദ്യോഗിക മൊബൈൽ അപ്ലിക്കേഷനുകൾ ഫ്ലിക്കറിൽ ഉണ്ട്., . 
## ചരിത്രം
സ്റ്റീവാർട്ട് ബട്ടർഫീൽഡും കാറ്ററിന ഫേക്കും ചേർന്ന് സ്ഥാപിച്ച വാൻകൂവർ ആസ്ഥാനമായുള്ള കമ്പനിയായ ലുഡികോർപ്പാണ് 2004 ഫെബ്രുവരി 10-ന് ഫ്ലിക്കർ ആരംഭിച്ചത്. ലുഡികോർപ്പിന്റെ ഗെയിം നെവെർൻഡിംഗ് എന്ന വെബ് അധിഷ്‌ഠിത മൾട്ടിപ്ലെയർ ഓൺലൈൻ ഗെയിമിനായി ആദ്യം സൃഷ്‌ടിച്ച ടൂളുകളിൽ നിന്നാണ് ഈ സേവനം ഉയർന്നുവന്നത്. ഫ്ലിക്കർ കൂടുതൽ പ്രായോഗികമായ ഒരു പ്രോജക്റ്റാണെന്ന് തെളിയിച്ചു, ഒടുവിൽ ഗെയിം നെവെർൻഡിംഗ് ഉപേക്ഷിക്കപ്പെട്ടു, ബട്ടർഫീൽഡ് പിന്നീട് സമാനമായ ഒരു ഓൺലൈൻ ഗെയിമായ ഗ്ലിച്ച് ആരംഭിച്ചു,  അത് 2012 നവംബർ 14-ന് അടച്ചുപൂട്ടി.

ഫ്ലിക്കറിന്റെ ആദ്യകാല പതിപ്പുകൾ തത്സമയ ഫോട്ടോ എക്സ്ചേഞ്ച് കഴിവുകളുള്ള ഫ്ലിക്കർ ലൈവ് എന്ന ചാറ്റ് റൂമിൽ ശ്രദ്ധ കേന്ദ്രീകരിച്ചിരുന്നു. തുടർച്ചയായ പരിണാമങ്ങൾക്ക് ശേഷം വ്യക്തിഗത ഉപയോക്താക്കൾക്കായി ബാക്ക്-എൻഡിൽ അപ്‌ലോഡ് ചെയ്യുന്നതിലും ഫയൽ ചെയ്യുന്നതിലും കൂടുതൽ ശ്രദ്ധ കേന്ദ്രീകരിക്കുകയും ചാറ്റ് റൂം സൈറ്റ് മാപ്പിൽ നൽകുകയും ചെയ്തു. ഫ്ലിക്കറിന്റെ ബാക്ക്-എൻഡ് സിസ്റ്റങ്ങൾ ഗെയിം നെവെർഡിംഗിന്റെ കോഡ്ബേസിൽ നിന്ന് മാറി പരിണമിച്ചതിനാൽ ഇത് ഒടുവിൽ ഉപേക്ഷിക്കപ്പെട്ടു. ടാഗുകൾ, ഫോട്ടോകളെ ഫേവറേറ്റായി അടയാളപ്പെടുത്തൽ, ഗ്രൂപ്പ് ഫോട്ടോ പൂളുകൾ, ഇന്ററെസ്റ്റിംഗ്നെസ്സ് എന്നിവയാണ് ഫ്ലിക്കറിന്റെ തുടക്കത്തിൽ ഇല്ലാത്ത പ്രധാന സവിശേഷതകൾ, അതിനായുള്ള പേറ്റന്റ് തീർച്ചപ്പെടുത്തിയിട്ടില്ല.

## ഇതും കൂടി കാണുക

*Image hosting service
*Image sharing
*List of online image archives
*List of image-sharing websites
*List of social networking websites
*User-generated content
*Tumblr

## പുറത്തേക്കുള്ള കണ്ണികൾ

*ഔദ്യോഗിക വെബ്‍സൈറ്റ് |https://www.flickr.com/

## അവലംബം


വർഗ്ഗം:ചിത്ര സഞ്ചയികകൾ
വർഗ്ഗം:വീഡിയോ സഞ്ചയികകൾ
വർഗ്ഗം:ഫോട്ടോഗ്രാഫി വെബ്‌സൈറ്റുകൾ
വർഗ്ഗം:യാഹൂ
വർഗ്ഗം:കീഹോൾ മാർക്കപ്പ് ഭാഷ
വർഗ്ഗം:ഫോട്ടോ ഷെയറിങ്ങ്
വർഗ്ഗം:സാമൂഹ്യമാധ്യമങ്ങൾ
ധനോൾട്ടി

ഇന്ത്യയിലെ ഉത്തരാഖണ്ഡ് സംസ്ഥാനത്തിലെ തെഹ്‌റി ഗഡ്‌വാൽ ജില്ലയിലെ ഒരു നിയമസഭ മണ്ഡലവും ഒരു പ്രധാന മലമ്പ്രദേശവുമാണ് **ധനോൾട്ടി**.  പ്രശസ്ത വിനോദസഞ്ചാരകേന്ദ്രമായ മസ്സൂരി ഇവിടെ നിന്നും 24 കി.മി ദൂരത്തിൽ സ്ഥിതി ചെയ്യുന്നു. ചംബയിൽ നിന്നും 29 കി.മി ദൂരത്തിലും സ്ഥിതി ചെയ്യുന്നു. 
. 

ധനോൾട്ടി സമുദ്രനിരപ്പിൽ നിന്നും 1987 മി. ഉയരത്തിലാണ് സ്ഥിതി ചെയ്യുന്നത്.  ഇവിടം ധാരാളം ഓക്ക് , അഗരി മരങ്ങളാൽ നിറഞ്ഞു നിൽക്കുന്നു. 

## ഭൂമിശാസ്ത്രം
ധനോൾട്ടി സ്ഥിതി ചെയ്യുന്നത്  അക്ഷാംശ രേഖാംശത്തിലാണ്.  സമുദ്ര നിരപ്പിൽ നിന്നും 1,988&nbsp;metres (6,522&nbsp;feet) ഉയരത്തിലാണ് ധനോൾട്ടി സ്ഥിതി ചെയ്യുന്നത്.

## കാലാവസ്ഥ

വേനൽക്കാല താപനില ഇവിടുത്തെ 31° C മുതൽ 7.5° C വരെ  വ്യത്യാസപ്പെടുന്നു. മഞ്ഞുകാല താപനില 7° C മുതൽ 1° C വരെ താഴുന്നു. 

## പ്രധാന ആകർഷണങ്ങൾ

[thumb|Surkanda Devi Mandir|200px|thumb|right|[സുർഖണ്ട ദേവി മന്ദിർ]]

* **[[സുർഖണ്ട ദേവി മന്ദിർ]]** - ധനോൾട്ടിയിൽ നിന്ന് 8 കി.മി. ദൂരത്തിൽ സ്ഥിതി ചെയ്യുന്ന ഈ അമ്പലം ഇവിടുത്തെ ഗംഗ ദസറക്ക്  വളരെ  പ്രസിദ്ധമാണ്. 

* **ആലൂ ഖേത് ** (Potato Farm - ഉരുളകിഴങ്ങ് പാടം )– ഇത് ഒരു സർക്കാർ അധീനതയിലുള്ള ഒരു ഉരുളകിഴങ്ങ് പാടമാണ്. മനോഹരമായ ഒരു ദൃശ്യം ഇവിടെ നിന്നാൽ കാണാം. 

## എത്തിച്ചേരാൻ

* ഡെൽഹിയിൽ നിന്നും 325 കി.മി - ഏകദേശം 8-9 മണിക്കൂർ യാത്ര. 
* ഏറ്റവും അടുത്ത വിമാനത്താവളം ജോളി ഗ്രാന്റ് എയർപോർട്ട് 82 കി.മി  ദൂരത്തിൽ , 
* ഏറ്റവും അടുത്ത റെയിൽ‌വേ സ്റ്റേഷൻ ഡെഹ്‌റാഡൂൺ-  66 കി.മി ദൂരത്തിൽ 

## അവലംബം

## പുറത്തേക്കുള്ള കണ്ണികൾ
* Places in Dhanaulti
* Dhanaulti at wikimapia
വിഭാഗം: ഇന്ത്യയിലെ മലമ്പ്രദേശങ്ങൾ
ധർമപുരി ജില്ല

തമിഴ്‌നാട്ടിലെ കൊങ്ങുനാടിൽ സ്ഥിതി ചെയ്യുന്ന ജില്ലയാണ് **ധർമപുരി ജില്ല**. ഈ ജില്ലയുടെ ആസ്ഥാനം ധർമപുരി ആണ്. ധർമപുരി പട്ടണം *തകടൂർ* എന്നും അറിയപ്പെടുന്നു. തമിഴ്‌നാട്ടിലെ ഒരു പിന്നോക്ക ജില്ല ആണ് ധർമപുരി.

വർഗ്ഗം:തമിഴ്‌നാട്ടിലെ ജില്ലകൾ
വർഗ്ഗം:ധർമ്മപുരി ജില്ല
മിക്കി മൗസ്

ഒരു കോമിക് കാർട്ടൂൺ കഥാപാത്രമാണ് **മിക്കി മൗസ്**. ദ വാൾട്ട് ഡിസ്നി കമ്പനിയുടെ ഐക്കൺ ഈ കഥാപാത്രമാണിത്. 1928-ൽ വാൾട്ട് ഡിസ്നി, യൂബി ല്വെർക്ക് എന്നിവർ ചേർന്നാണ് മിക്കി മൗസിനെ സൃഷ്ടിച്ചിച്ചത്. ആദ്യകാലങ്ങളിൽ ശബ്ദം നൽകിയിരുന്നത് വാൾട്ട് ഡിസ്നി തന്നെയായിരുന്നു. സ്റ്റീംബോട്ട് വില്ലി പുറത്തിറങ്ങിയ ദിവസമായ നവംബർ 18, 1928 ആണ് ഡിസ്നി കമ്പനി ഈ കഥാപാത്രത്തിന്റെ ജന്മദിനമായി ആഘോഷിക്കുന്നത്. മനുഷ്യസ്വഭാവമുള്ള ഈ എലി അനിമേറ്റഡ് കാർട്ടൂണുകളിലേയും കോമിക് സ്ട്രിപ്പുകളിലേയും ഒരു കഥാപാത്രം എന്നതിൽനിന്ന് ലോകത്തിലെ ഏറ്റവും പരിചിതമായ ചിഹ്നങ്ങളിലൊന്നായി മാറിയിരിക്കുകയാണ്.

## അവലംബം


വർഗ്ഗം:ഡിസ്നി കഥാപാത്രങ്ങൾ
വർഗ്ഗം:കാർട്ടൂൺ കഥാപാത്രങ്ങൾ

## reference
ഗുൽമർഗ്

ഇന്ത്യയിലെ ജമ്മു കശ്മീർ സംസ്ഥാനത്തിലെ ബാരമുള്ള ജില്ലയിലെ ഒരു പ്രധാന മലമ്പ്രദേശമാണ് **ഗുലമർഗ്**( "Meadow of Flowers")
## ഭൂമിശാസ്ത്രം
ശ്രീനഗറിൽ നിന്നും 52 കി.മി ദൂരത്തിൽ   അക്ഷാംശരേഖാംശത്തിലാണ്   ഗുൽമർഗ് സ്ഥിതി ചെയ്യുന്നത്. . സമുദ്ര നിരപ്പിൽ ഇന്നും ഉയരത്തിലും. 
## സ്ഥിതിവിവരക്കണക്കുകൾ
2001 ലെ കാനേഷുമാരി പ്രകാരം ഇവിടുത്തെ ജനസംഖ്യ  664 ആണ്. ഇവിടെ രാത്രി കാലങ്ങളിൽ അധികം ആളുകൾ തണുപ്പുമൂലം തങ്ങാറില്ല. പക്ഷേ ടൂറിസ്റ്റ്  ആളുകളും അതിനോടനുബന്ധിച്ച ആളുകൾ മാത്രം രാത്രി താമസിക്കാറുള്ളൂ. ഇവിടുത്തെ ജനസംഖ്യയിൽ 99% പുരുഷന്മാരും 1% സ്ത്രീകളുമാണ്, സാ‍ക്ഷരത നിരക്ക് 96% ആണ്.
## ചരിത്രം
thumb|right|250px|ഗുൽമർഗിലെ നടപ്പാതകൾ
മഹാശിവന്റെ പത്നിയായ ഗൌരിയുടെ പേരിൽ  ഗുൽമർഗിന്റെ ആദ്യ നാമം ഗൌരിമാർഗ് എന്നായിരുന്നു. പിന്നീട് ഇവിടുത്തെ രാജാവായിരുന്ന യൂ‍സുഫ് ഷാ ചക് ഇതിന്റെ പേര്    റോസാ പ്പൂക്കളുടെ സ്ഥലം എന്നർഥമുള ഗുൽമർഗ് എന്നാക്കുകയായിരുന്നു. 

## ടൂറിസം
thumb|right|250px|മഞ്ഞുമൂടിയ ചരിവുകൾ
കാശ്മീരിന്റെ തലസ്ഥാനമായ ശ്രീനഗറിൽ നിന്നും 1 മണിക്കൂർ ബസ്സിലോ കാറിലോ ഇവിടേക്ക് എത്തിച്ചേരാവുന്നതാണ്. ഇവിടുത്തെ സുരക്ഷാപരിശോദനകൾ കാരണം യാത്ര മൂന്നു മണിക്കൂർ വരെ കൂടാനും സാധ്യത ഉണ്ട്. 

ഇവിടെ ഏകദേശം 40 ഓളം ഹോട്ടലുകൾ ലഭ്യമാണ്. ഇവിടുത്തെ സീസൺ സമയം തുടങ്ങുന്നത് ഡിസംബറിൽ മഞ്ഞുവീഴ്ചയോടെ ആണ്. ഇത് ഏപ്രിൽ മാസം വരെ നിണ്ടു നിൽക്കുന്നു. സാധാരണ് ടൂറിസ്റ്റുകൾക്ക്  ഒരു രാത്രി തങ്ങുന്നതിന് 500 രൂപ മുതൽ 4000 രൂപ വരെ ചെലവുണ്ട്. 

thumb|right|250px|Gulmarg Gondola - The New Cable Car of Gulmarg

2010 ലെ കോമൺ‌വെൽത്ത് ഗെയിംസിന്റെ ഒരു വേദിയായി ഗുൽമർഗിന്റെ നാമനിർദ്ദേശം ചെയ്തിട്ടുണ്ട്. 

## അവലംബം


## പുറത്തേക്കുള്ള കണ്ണികൾ
* *[[Mid-day]]* article dated 12 December, 2004

### Ski Slopes and Ski Facilities
* *[http://www.skihimalaya.com Ski Himalaya]* Information and a FAQ on safety, logistics, and other aspects of Gulmarg.
* Skiing in Gulmarg 
* *[http://thelineofcontrol.com/ The Line of Control] * Blog about traveling to and skiing Gulmarg.
* *[http://www.wunderground.com/global/stations/42026.html Gulmarg weather forcast]*
* *[http://www.gulmarg.org Comprehensive Gulmarg Visitors Guide]* Information and discussions on Gulmarg.
* *[http://www.hotelhighlandspark.com Hotel Highlands Park]* For the finest Gulmarg Experience.
* *[http://www.gulmarg.ru Gulmarg - Himalaya off-piste skiing]* All about skiing off-piste in Gulmarg.

വർഗ്ഗം:ഇന്ത്യയിലെ മലമ്പ്രദേശങ്ങൾ
വർഗ്ഗം:ജമ്മു കശ്മീരിലെ വിനോദസഞ്ചാരകേന്ദ്രങ്ങൾ
പന്ന്യന്നൂർ ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ കൂത്തുപറമ്പ് ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **പന്ന്യന്നൂർ ഗ്രാമപഞ്ചായത്ത്**.2006-ൽ പെരിങ്ങളം നിയോജകമണ്ഡലത്തിൽ ഉൾപ്പെട്ടിരുന്ന ഈ ഗ്രാമപഞ്ചായത്ത്, അടുത്ത തിരഞ്ഞെടുപ്പുമുതൽ തലശ്ശേരി നിയോജകമണ്ഡലത്തിലാണ്‌ ഉൾപ്പെടുന്നത്.

## ഗ്രാമ പഞ്ചായത്ത് വാർഡുകൾ
സി.പി.ഐ(എം)-ലെ ടി. ജയരാജൻ ആണ്‌ ഗ്രാമപഞ്ചായത്ത് പ്രസിഡന്റ്. പന്ന്യന്നൂർ ഗ്രാമപഞ്ചായത്തിൽ 14 വാർഡുകളാണുള്ളത്.
#മീത്തലെ ചമ്പാട്
#മാണത്തുവയൽ
#താഴെ ചമ്പാട്
#കിഴക്കെ ചമ്പാട്
#കോട്ടക്കുന്ന്
#നോർത്ത് പന്ന്യന്നൂർ 
#ഈസ്റ്റ് പന്ന്യന്നൂർ 
#സൗത്ത് പന്ന്യന്നൂർ 
#പന്ന്യന്നൂർ 
#അരയാക്കൂൽ
#സെന്റ്രൽ മനേക്കര
#വെസ്റ്റ് മനേക്കര
#പുഞ്ചക്കര
#സെൻട്രൽ ചമ്പാട്

### അതിരുകൾ
*വടക്ക്:മൊകേരി, കതിരൂർ
*പടിഞ്ഞാറ്:ചൊക്ലി, മയ്യഴി
*കിഴക്ക്:  പെരിങ്ങളം, പാനൂർ 
*തെക്ക്: ചൊക്ലി

## സ്ഥിതിവിവരക്കണക്കുകൾ

## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ഏകദിന ക്രിക്കറ്റ്

thumb|300px|മെൽബൺ ക്രിക്കറ്റ് ഗ്രൗണ്ടിൽ ഇന്ത്യയും ഓസ്ട്രേലിയയും തമ്മിൽ നടന്ന ഒരു ഏകദിന മത്സരം
ഒരു ദിവസം മാത്രം നീണ്ടുനിൽക്കുന്ന ക്രിക്കറ്റ് മത്സരം ആണ് **ഏകദിന ക്രിക്കറ്റ്**. പരമാവധി 20 മുതൽ 50 ഓവറുകളാണ് സാധാരണയായി ഏകദിന മത്സരങ്ങളിലെ ഒരിന്നിംഗ്സിൽ ഉണ്ടാവുക. ഓവറുകളുടെ പരമാവധി എണ്ണം ഇതിനേക്കാൾ കൂടിയതും കുറഞ്ഞതുമായ മത്സരങ്ങളും അത്ര വ്യാപകമല്ലെങ്കിലും നിലവിലുണ്ട്. ഇരുടീമുകളും ഈ നിശ്ചിത ഓവർ ഇന്നിംഗ്സ് കളിക്കുന്നതിനാൽ മത്സരഫലം അന്നു തന്നെ അറിയാൻ കഴിയും. കാലാവസ്ഥാ പ്രശ്നങ്ങൾ ഉണ്ടെങ്കിൽ പ്രധാന മത്സരങ്ങൾ, അന്താരാഷ്ട്രവും ആഭ്യന്തരവും, അടുത്ത ദിവസങ്ങളിലേക്ക് മാറ്റി വെക്കാറുണ്ട്.

ഇരുപതാം നൂറ്റാണ്ടിന്റെ അവസാനത്തിലാണ് ക്രിക്കറ്റിന്റെ ഈ രൂപം ഉത്ഭവിച്ചത്. 1960-ൽ ഇംഗ്ലീഷ് കൗണ്ടി ടീം ആണ് ആദ്യമായി ഏകദിന ക്രിക്കറ്റ് മത്സരരം നടത്തിയത്. ആദ്യ അന്താരാഷ്ട്ര ഏകദിന മത്സരം 1971 ൽ മെൽബൺ ക്രിക്കറ്റ് ഗ്രൗണ്ടിൽ വെച്ച് ഇംഗ്ലണ്ടും ഓസ്ട്രേലിയയും തമ്മിൽ നടന്നു. മൂന്നാം ടെസ്റ്റിന്റെ ആദ്യ മൂന്നു ദിവസത്തേയും കളി മഴമൂലം നടക്കാതിരുന്നപ്പോൾ ആ മത്സരം ഉപേക്ഷിക്കാൻ അധികാരികൾ തീരുമാനിച്ചു. അതിനു പകരമായി ഇരു ടീമിനും 40 ഓവറുകൾ വീതം നൽകി ഒരു ഏകദിന മത്സരം അവർ സംഘടിപ്പിച്ചു. 8 പന്തുകൾ അടങ്ങിയതായിരുന്നു അന്നത്തെ ഒരു ഓവർ. ആ മത്സരത്തിൽ ഓസ്ട്രേലിയ 5 വിക്കറ്റുകൾക്ക് ജയിച്ചു.

1970 കളുടെ അവസാനത്തിൽ കെറി പാക്കർ, വേൾഡ് സീരീസ് ക്രിക്കറ്റ് മത്സരം സംഘടിപ്പിച്ചു. ഏകദിന ക്രിക്കറ്റിന്റെ പ്രത്യേകതകളായ വിവിധ വർണ്ണങ്ങളിലുള്ള വസ്ത്രങ്ങൾ, രാത്രിയിൽ ഫ്ലഡ്‌ലൈറ്റിനടിയിൽ നടത്തുന്ന മത്സരങ്ങൾ മുതലായവ ഈ പരമ്പരയിലൂടെയാണ് ഉരുത്തിരിഞ്ഞുവന്നത്.

## ഘടന
എല്ലാ ടീമുകളും ഒരിക്കൽ മാത്രം ബാറ്റ് ചെയ്യുന്നു. ഓരോ ഇന്നിംഗ്സിലേയും പരമാവധി ബാറ്റ് ചെയ്യാവുന്ന ഓവറുകൾ പരിമിതപ്പെടുത്തിയിരിക്കുന്നു. അന്താരാഷ്ട്ര ഏകദിന മത്സരത്തിൽ അത് 50 ഓവറുകളാണ്. പല ആഭ്യന്തര മത്സരങ്ങളിൽ അത് 40 നും 60 നും ഇടയിലും ആയിരിക്കും.

### ബൗളിംഗ് പരിമിതികൾ

## ചരിത്രം
## അന്താരാഷ്ട്ര ഏകദിനങ്ങൾ
### അന്താരാഷ്ട്ര ഏകദിന പരമ്പരകൾ
## ആഭ്യന്തര മത്സരങ്ങൾ
### ലിസ്റ്റ് എ
### ഓസ്ട്രേലിയ
### ബംഗ്ലാദേശ്
### ഇംഗ്ലണ്ട്
### ഇന്ത്യ
### ന്യൂസിലൻഡ്
### പാകിസ്താൻ
### ദക്ഷിണാഫ്രിക്ക
### ശ്രീലങ്ക
### വെസ്റ്റ് ഇൻഡീസ്
### സിംബാബ്‌വേ
## ഏകദിന റെക്കോർഡുകൾ

## അവലംബം



വർഗ്ഗം:ക്രിക്കറ്റിന്റെ വിവിധ രൂപങ്ങൾ
വർഗ്ഗം:ഏകദിന ക്രിക്കറ്റ്
ഞാൻ ഗന്ധർവ്വൻ

പി. പത്മരാജൻ തിരക്കഥയെഴുതി സംവിധാനം ചെയ്ത മലയാളചലച്ചിത്രമാണ്‌ ***ഞാൻ ഗന്ധർവ്വൻ***. നിതീഷ് ഭരദ്വാജ്, സുപർണ്ണ എന്നിവർ മുഖ്യവേഷങ്ങളിലഭിനയിച്ചു. ഭൂമിയിലെ ഒരു കന്യകയെ പ്രണയിക്കുന്ന ഗന്ധർവ്വന്റെ കഥയാണ്‌ ചിത്രത്തിൽ ആവിഷ്കരിച്ചിരിക്കുന്നത്. പത്മരാജൻ സംവിധാനം ചെയ്ത അവസാന ചലച്ചിത്രം കൂടിയാണ്‌ *ഞാൻ ഗന്ധർവ്വൻ*. ഗുഡ് നൈറ്റ് ഫിലിംസിന്റെ ബാനറിൽ ആർ. മോഹൻ നിർമ്മിച്ച ഈ ചിത്രം വിതരണം ചെയ്തത് മനോരാജ്യം റിലീസ് ആണ്.ജോൺഷൻ മാസ്റ്റർ ഈ ചിത്രത്തിന്റെ സംഗീതവും , പശ്ചാത്തല സംഗീതവും നിർവഹിച്ചു.

ഈ ചിത്രത്തിന് പ്രദർശനശാലകളിൽ വിജയം നേടാൻ കഴിഞ്ഞില്ല.എങ്കിലും ഈ ചിത്രത്തിന് പിന്നീട് നിരവധി ആരാധകർ ഉണ്ടായി.

## സിനിമയുടെ രത്നച്ചുരുക്കം
ഡിഗ്രി അവസാന വർഷ വിദ്യാർത്ഥിനിയായ *ഭാമയ്ക്ക്*(സുപർണ ആനന്ദ്) കടൽക്കരയിൽ നിന്നൊരു ആൺ  രൂപത്തിലുള്ള മരപ്പാവ കിട്ടുന്നു. മരപ്പാവയുടെ സൗന്ദര്യം കണ്ട് ഭാമയത് കൈവശം വയ്ക്കുന്നു.

## അഭിനേതാക്കൾ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് ജോൺസൺ ആണ്. ഗാനങ്ങൾ തരംഗിണി വിപണനം ചെയ്തിരിക്കുന്നു.ചിത്രത്തിലെ ഗാനങ്ങൾ എല്ലാം തന്നെ ജനപ്രീതി നേടിയവയാണ്.

## അണിയറ പ്രവർത്തകർ

## പുറത്തേക്കുള്ള കണ്ണികൾ

* ഞാൻ ഗന്ധർവ്വൻ - മലയാളം മൂവി & മ്യൂസിക് ഡാറ്റാബേസ് (എംത്രീഡിബി.കോം)
* 
* ''ഞാൻ ഗന്ധർവ്വൻ''  – മലയാളസംഗീതം.ഇൻഫോ
## ചിത്രം കാണുവാൻ
ഞാൻ ഗന്ധർവ്വൻ (1991)

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
പച്ചക്കടലാമ

വംശനാശഭീഷണി നേരിടുന്ന ഒരു തരം കടലാമയാണ്‌ **പച്ചക്കടലാമ**  (English: Green Turtle) അഥവാ ഗ്രീൻ ടർട്ടിൽ (ശാസ്ത്രീയനാമം: ***Chelonia mydas***). ഇതിന്റെ പുറന്തോടിന്നടിയിലുള്ള കൊഴുപ്പിന്റെ പച്ചനിറമാണ്‌ പച്ചക്കടലാമ എന്ന പേരിനാധാരം. സസ്യഭുക്കുകളായ ഇവക്ക് 1.5 മീറ്റർ വരെ വലിപ്പവും 320 കിലോവരെ ഭാരവും ഉണ്ടാവാം, ശരാശരി ആയുസ്സ് 80 വർഷമാണ്‌. മറ്റുള്ള ആമകളേപ്പോലെ, തല തോടിനുള്ളിലേക്ക് വലിക്കാൻ ഇവയ്ക്ക് കഴിയില്ല. 

## ആവാസം
മഹാരാഷ്ട്രയിലെയും ഗുജറാത്തിലെയും തീരപ്രദേശങ്ങൾ, ലക്ഷദ്വീപ്, ആന്തമാൻ നിക്കോബാർ ദ്വീപുകൾ എന്നിവിടങ്ങളിലാണ്‌‍ ഇന്ത്യയിൽ ഇപ്പോൾ ഗ്രീൻ ടർട്ടിൽ കാണപ്പെടുന്നത് .ആദ്യകാലങ്ങളിൽ ലോകത്തെ മിക്കവാറും എല്ലാ സമുദ്രങ്ങളിലും ഇവയെ കണ്ടുവന്നിരുന്നു.
thumb|350px|left|പച്ചക്കടലാമയുടെ ആവാസകേന്ദ്രങ്ങൾ. ചുവപ്പ് വൃത്തങ്ങൾ അറിയപ്പെടുന്ന പ്രധാന ആവാസകേന്ദ്രങ്ങളെ സൂചിപ്പിക്കുന്നു. ചെറുആവാസകേന്ദ്രങ്ങൾ മഞ്ഞ വൃത്തം കൊണ്ട് സൂചിപ്പിച്ചിരിക്കുന്നു.

### ഭീഷണിയുടെ കാരണം
ഇപ്പോൾ വംശനാശ ഭീഷണി നേരിടുന്ന ജീവികളിൽ ഒന്നായ ഇതിന്റെ പ്രധാനശത്രു മനുഷ്യനാണ്‌. ആമസൂപ്പിനായും സൗന്ദര്യവർദ്ധകവസ്തുക്കളുടെ നിർമ്മാണത്തിനുപയോഗിക്കുന്ന പ്രത്യേകതരം എണ്ണ ഇതിന്റെ ശരീരത്തിൽ നിന്നും ലഭിക്കുന്നതിനാൽ, ഈ എണ്ണക്കായുമുള്ള വേട്ടയാടലാണ്‌ വംശനാശഭീഷണിയുടെ കാരണം
## പ്രജനനം
ജുണിനും സെപ്റ്റംബറിനും ഇടക്കാണ് ഇവ മുട്ടയിടുന്നത്. ഒരു കാലയളവിൽ ഏകദേശം100 മുട്ടകൾ വരെയിടുന്നു. മുട്ടയിടുന്ന സമയത്ത് അത് സ്വന്തം നാട്ടിൽ തിരിച്ചെത്തും എന്നതും ഇതിന്റെ ഒരു പ്രത്യേകതയാണ്‌.
## അവലംബം


വർഗ്ഗം:ആമകൾ
വർഗ്ഗം:ഏഷ്യയിലെ ഉരഗങ്ങൾ
വർഗ്ഗം:തെക്കു കിഴക്കൻ ഏഷ്യയിലെ ഉരഗങ്ങൾ
പാട്യം ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ കൂത്തുപറമ്പ് ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **പാട്യം ഗ്രാമപഞ്ചായത്ത്**.2006-ൽ പെരിങ്ങളം നിയോജകമണ്ഡലത്തിൽ ഉൾപ്പെട്ടിരുന്ന ഈ ഗ്രാമപഞ്ചായത്ത്, 2011 മുതൽ കൂത്തുപറമ്പ് നിയോജകമണ്ഡലത്തിലാണ്‌ ഉൾപ്പെടുന്നത്.

## ഗ്രാമ പഞ്ചായത്ത് വാർഡുകൾ
വി.കെ.ജലജയാണ് ഗ്രാമപഞ്ചായത്ത് പ്രസിഡന്റ്. ഈ ഗ്രാമപഞ്ചായത്തിൽ 17 വാർഡുകളാണുള്ളത്. 
#കോങ്ങാറ്റ നോർത്ത്
#പൂക്കോട്
#ഓട്ടച്ചിമാക്കൂൽ
#മൂഴിവയൽ
#പുതിയതെരു
#മുതിയങ്ങ
#കാര്യാട്ടുപുറം
#കുറ്റ്യേരിപൊയിൽ
#ചീരാറ്റ
#പൂവത്തൂർ
#കണ്ണവം കോളനി
#ചെറുവാഞ്ചേരി
#പത്തായക്കുന്ന്
#കൊട്ടയോടി
#കൊങ്കച്ചി
#ഈസ്റ്റ് കതിരൂർ
#കോങ്ങാറ്റ

## ഭൂമിശാസ്ത്രം

### അതിരുകൾ
*വടക്ക്: കോട്ടയം, കൂത്തുപറമ്പ്, ചിറ്റാരിപ്പറമ്പ്
*കിഴക്ക്: ചിറ്റാരിപ്പറമ്പ്, കുന്നോത്ത് പറമ്പ്, വയനാട് ജില്ലയിലെ തൊണ്ടർനാട് ഗ്രാമപഞ്ചായത്ത്
*തെക്ക്: മൊകേരി, കോഴിക്കോട് ജില്ലയിലെ വാണിമേൽ ഗ്രാമപഞ്ചായത്ത്
*പടിഞ്ഞാറ്: കതിരൂർ, കോട്ടയം

### ഭൂപ്രകൃതി
പാട്യം പഞ്ചായത്തിന്റെ പശ്ചിമമേഖല ഇടനാടൻ ഭൂപ്രകൃതിയുള്ളതും പൂർവ്വമേഖല മലനാടൻ ഭൂപ്രകൃതിയുള്ളതുമാണ്‌. പഞ്ചായത്തിന്റെ കിഴക്കുഭാഗം കണ്ണവം റിസർവ് ഫോറസ്റ്റാണ്‌. ഭൂപ്രകൃതിയനുസരിച്ച് പഞ്ചായത്തിനെ ഉയർന്ന സമതലം, ചരിഞ്ഞ പ്രദേശം, ചെറുചെരിവ്, സമതലം എന്നിങ്ങനെ നാലായി തിരിക്കാം. ഈ പഞ്ചായത്തിന്റെ വിസ്തൃതിയുടെ 5% വനപ്രദേശമാണ്‌.

### ജലപ്രകൃതി
പാട്യം പഞ്ചായത്തിലെ ഇളമാങ്കൽകുന്നിൽനിന്നും ഉത്ഭവിക്കുന്ന പാത്തിപ്പുഴ(തലശ്ശേരിപ്പുഴ) പഞ്ചായത്തിലൂടെയും പഞ്ചായത്തിന്റെ അതിർത്തിയിൽക്കൂടെയും ഒഴുകുന്നു.പഴശ്ശി ജലസേചനപദ്ധതിയുടെ കനാലുകൾ ഈ പഞ്ചായത്തിന്റെ പടിഞ്ഞാറ് ഭാഗത്തുകൂടി കടന്നുപോകുന്നുണ്ട്.

## ഗതാഗതം
തലശ്ശേരി-കൂർഗ് റോഡ് പഞ്ചായത്തിന്റെ അതിർത്തിയിലൂടെയാണ്‌ കടന്നുപോകുന്നത്. 
 
## രൂപവത്കരണം
1961 ഡിസംബർ 28-നാണ്‌ പാട്യം ഗ്രാമപഞ്ചായത്ത് നിലവിൽവന്നത്.

## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ധാർചുള

ഇന്ത്യയിലെ ഉത്തരാഖണ്ഡ് സംസ്ഥാനത്തിലെ പിത്തോഡ്‌ഗഡ് ജില്ലയിലെ ഒരു ഗ്രാമപഞ്ചായത്തും മലകളാൽ ചുറ്റപ്പെട്ടുകിടക്കുന്ന ഒരു സ്ഥലവുമാണ് **ധാർചുള**. 
ആദ്യ കാല ഹിമാലയത്തിലെ വ്യാപാരമാർഗ്ഗത്തിലെ ഒരു പ്രധാന സ്ഥലമാണ് ധാർചുള. കാളി നദി ഇതിന്റെ അരികിലൂടെ ഒഴുകുന്നു. പിത്തോഡ്‌ഗഡ് ധാർചുളയിൽ നിന്ന് 90 കി.മി ദൂരത്തിലാണ്.  പ്രസിദ്ധമായ കൈലാശ് - മാനസരോവർ തീർഥാടന പാതയിലാണ് ധാർചുള സ്ഥിതി ചെയ്യുന്നത്. 

## സ്ഥിതിവിവരക്കണക്കുകൾ
2001 ലെ കാനേഷുമാരി പ്രകാരം ഇവിടുത്തെ ജനസംഖ്യ  6424 ആണ്. ഇതിൽ 54% പുരുഷന്മാരും 46% സ്ത്രീകളുമാണ്. ശരാശരി സാക്ഷരത നിരക്ക് 75% ദേശീയ നിരക്കാ‍യ 59.5% ൽ കൂടുതലാണ്. പുരുഷ സാക്ഷരത ശതമാനം 80% വും സ്ത്രീ സാക്ഷരത ശതമാനം 69% വും ആണ്. മൊത്തം ജനസംഖ്യയിലെ 12% ശതമാനം 6 വയസ്സിൽ താഴെ ഉള്ളവരാണ്. 

## സ്ഥലവിവരണം
വളരെ മനോഹരമായ താഴ്വരയിൽ സ്ഥിതി ചെയ്യുന്ന ഈ ഗ്രാമം അതിന്റെ ജില്ലാ ആസ്ഥാനമായ പിത്തോഡ്‌ഗഡിൽ നിന്നും 90 കി.മി ദൂരത്തിലാണ്. . പിത്തോഡ്‌ഗഡിൽ നിന്നും  3 മുതൽ 3.5 മണിക്കൂർ കാളി നദിയുടെ അരികിലൂടെ യാത്ര ചെയ്താൽ ധാരചുളയിൽ എത്താം. സ്വകാര്യ ജീപ്പുകളും സർക്കാർ ബസ്സുകളും ആണ് ലഭ്യമായ പ്രധാന  വാഹനങ്ങൾ. 

പക്ഷേ പിത്തോഡ്‌ഗഡിൽ എത്തിച്ചേരാനുള്ള പ്രധാന മാർഗ്ഗം ഹൽ‌ദ്വാനി, ടനൿപൂർ എന്നിവടങ്ങളിൽ നിന്നാണ്. 
ഹൽദ്വാനി ഉത്തർപ്രദേശിലെ ബറേലിക്കടുത്തുള്ള  ഒരു പട്ടണമാണ്. ഹൽദ്വാനിയിൽ നിന്നും പിത്തോഡ്‌ഗഡിലേക്ക് 8 മണിക്കൂറോളം  യാത്രയുണ്ട്. പിത്തോഡ്‌ഗഡിൽ നിന്നും കാലത്ത്  11 മണി വരെ മാത്രമേ സ്വകാര്യ ബസ്സുകൾ ലഭ്യമുള്ളൂ. രാത്രി കാലങ്ങളിൽ മലമ്പ്രദേശ ഡ്രൈവിംഗ് അപകടമായതുകൊണ്ടാണ് ഇത്. ജൂലൈ മുതൽ സെപ്റ്റംബർ വരെയുള്ള മഴക്കാലത്ത് ഹൽദ്വാനി - പിത്തോഡ്‌ഗഡ്  യാത്ര  വളരെ ദുർഘടം പിടിച്ചതാണ്. 

ടനക്പൂരിലേക്ക് ലക്നൌ , ബറേലി എന്നിവടങ്ങളിൽ നിന്ന് ഒരു രാത്രി കൊണ്ട് എത്തിച്ചേരാവുന്നതാണ്. ടനക്പൂരിൽ നിന്നും പിത്തോഡ്‌ഗഡിലേക്കുള്ള യാത്ര 6 മണിക്കൂർ മാത്രമേ ഉള്ളു. 

## കാലാവസ്ഥ
ധാരാചുളയിലെ വേനൽക്കാലം മിത ചൂടുള്ളതും സുര്യപ്രകാശം നിറഞ്ഞതുമാണ്. പക്ഷേ മഞ്ഞു കാലം കടുത്ത തണുപ്പേറിയതാണ്. ഡിസംബർ മുതൽ ഫെബ്രുവരി വരെ ധാരാചുളയിലെ മുകൾ താഴ്വരകളിൽ  കടുത്ത മഞ്ഞുവീഴ്ച ഉണ്ടാവാറുണ്ട്. ജൂലൈ മുതൽ സെപ്റ്റംബർ വരെ കനത്ത മഴ ലഭ്യമാകാറുണ്ട്. 

## സമീപസ്ഥലങ്ങളും പ്രധാന ആകർഷണങ്ങളും
ധാരാചുളയിലും സമീപത്തുമായ പ്രധാന ചില ആകർഷണങ്ങൾ താഴെ പറയുന്നവയാണ്. 

**നാരായൺ ആശ്രം** -  സമുദ്ര നിരപ്പിൽ നിന്നും 2734 മീ ഉയരത്തിൽ സ്ഥിതി ചെയ്യുന്ന ഈ ഹിന്ദു ആശ്രമം   ധാരാചുളയിൽ  നിന്ന് 94 കി.മി ദൂരത്തിലാണ്. 

thumb|right|244px|The Lake and Tibetan Himalayas
**കൈലാശ് മാനസരൊവർ**  - : 4556 മീ ഉയരത്തിൽ സ്ഥിതി ചെയ്യുന്ന ഈ തടാകം ലോകത്തിലെ ഏറ്റവും ഉയരം കൂടിയ സ്ഥലത്ത് സ്ഥിതി ചെയ്യുന്ന ശുദ്ധ ജല തടാകമാണ്. വൃത്താകൃതിയിലുള്ള ഈ തടാകത്തിന്റെ മൊത്തം വ്യാസം 88 കി. മി ഉം ആഴം 90 മീ ഉം ആണ്. ഇതിന്റെ മൊത്തം വിസ്തീർണ്ണം 320 km²ആ‍ണ്. ഈ തടാകം മഞ്ഞുകാലത്ത് മരവിക്കുകയും വേനൽക്കാലത്ത് ഉരുകകയും ചെയ്യുന്നു. 

മാനസരോവരും ഒരു പുണ്യസ്ഥലമാണ്. 

## അവലംബം

വിഭാഗം:ഇന്ത്യയിലെ മലമ്പ്രദേശങ്ങൾ
ഇഗത്പുരി

ഇന്ത്യയിലെ മഹാരാഷ്ട്ര സംസ്ഥാനത്തിലെ നാസിക് ജില്ലയിലെ ഒരു മുനിസിപ്പൽ പട്ടണവും  പടിഞ്ഞാറൻ മലനിരകളിലെ ഒരു പ്രധാന മലമ്പ്രദേശവുമാണ് **ഇഗത്പുരി**. സെന്റ്രൽ റെയിൽ‌വേയുടെ മുംബൈ , നാസിക് റോഡ് എന്നീ സ്റ്റേഷനുകൾക്കിടയിലാണ് ഈ സ്ഥലം സ്ഥിതി ചെയ്യുന്നത്. ഇവിടുത്തെ വട പാവ് വളരെ പ്രസിദ്ധമാണ്. 

## ഭൂമിശാസ്ത്രം
ഇഗത്പുരി സ്ഥിതി ചെയ്യുന്നത്  അക്ഷാംശരേഖാംശത്തിലാണ്.  സമുദ്രനിരപ്പിൽ നിന്ന് ശരാശരി ഉയര 586&nbsp;metres (1922&nbsp;feet) ആണ്. കസാറയിൽ നിന്ന് ഇവിടെക്ക് 12.42 km  ദൂരമുണ്ട്. 

## സ്ഥിതിവിവരക്കണക്കുകൾ
2001 ലെ കാനേഷുമാരി പ്രകാരം ഇവിടുത്തെ ജനസംഖ്യ  31,572 ആണ്. ഇതിൽ പുരുഷശതമാനം 52% വും സ്ത്രീശതമാനം 48% ആണ്. ശരാശരി സാക്ഷരത ശതമാനം 74% ആണ് 

## പ്രത്യേകതകൾ
സഹ്യാദ്രി പർവതനിരകളുടെ വലിയ ഉന്നതികളയാ പടിഞ്ഞാറൻ ചുരങ്ങളാൽ ഇഗത്പുരി ചുറ്റപ്പെട്ടിരിക്കുന്നു. 
മലകയറ്റക്കാർക്ക് പ്രിയപ്പെട്ട ഒരു ലക്ഷ്യസ്ഥാനമാണ് ഇത്. ബോളിവുഡ് സിനിമകളുടെ ചിത്രരംഗങ്ങൾ ധാരാളം ഇവിടെ ചിത്രീകരിക്കാറുണ്ട്. 
ഇവിടെ പ്രസിദ്ധമായ വിപാസന ധ്യാനകേന്ദ്രം സ്ഥിതിചെയ്യുന്നു. 

## എത്തിച്ചേരാൻ
മുംബൈ, കസാറ എന്നിവടങ്ങളിൽ നിന്ന് റെയിൽ  റോഡ് മാർഗ്ഗം ഇവിടെ എത്തിച്ചേരാവുന്നതാണ്. 

## അവലംബം



## പുറത്തേക്കുള്ള കണ്ണികൾ
* Igatpuri  - NashikDiary.com
* Igatpuri

വിഭാ‍ഗം:ഇന്ത്യയിലെ മലമ്പ്രദേശങ്ങൾ
വിഭാഗം:മഹാരാഷ്ട്രയിലെ വിനോദസഞ്ചാരകേന്ദ്രങ്ങൾ
മദ്ധ്യമാവതി

കർണാടകസംഗീതത്തിലെ 22ആം മേളകർത്താരാഗമായ ഖരഹരപ്രിയയുടെ ഒരു ജന്യരാഗമണ്‌ **മദ്ധ്യമാവതി**. ചാരുകേശി, നഠഭൈരവി, ഹരികാംബോജി ഇവയുടെ ഗാന്ധാരം, ധൈവതം എന്നീ സ്വരസ്ഥാനങ്ങൾ മാറ്റിയാലും മദ്ധ്യമാവതി എന്ന ജന്യരാഗം ഉണ്ടാവുന്നു. ഈ രാഗം ഒരു ഔഡവരാഗമാണ്.

## ഘടന, ലക്ഷണം
thumb|right|314px|Madhyamavati scale with Shadjam at C
ഈ രാഗത്തിൽ ഗാന്ധാരമോ ധൈവതമോ ഉണ്ടായിരിക്കുകയില്ല.
*ആരോഹണം സ രി2 മ1 പ നി2 സ
*അവരോഹണം സ നി2 പ മ1 രി2 സ
(ചതുശ്രുതിഋഷഭം, ശുദ്ധമദ്ധ്യമം, പഞ്ചമം, കൈശികിനിഷാദം)

## കൃതികൾ

## ചലച്ചിത്രഗാനങ്ങൾ

## കഥകളിപദങ്ങൾ
* അംഗനേ ഞാൻ - രണ്ടാം ദിവസം
* ധീരധീര - സന്താനഗോപാലം
* യാമി യാമി ഭൈമീ - മൂന്നാം ദിവസം
* നല്ലതു വരിക - ദേവയാനീചരിതം

## അവലംബം


## പുറത്തേകുള്ള കണ്ണികൾ
* https://m3db.com/book/68384

വർഗ്ഗം:ഖരഹരപ്രിയയുടെ ജന്യരാഗങ്ങൾ
വർഗ്ഗം:മധ്യമാവതി രാഗത്തിൽ ചിട്ടപ്പെടുത്തിയ കൃതികൾ
അസുരൻ

thumb|200px|right| മൈസൂരിലെ ചാമുണ്ഡി കുന്നിലുള്ള മഹിഷാസുര പ്രതിമ
ഹിന്ദുപുരാണപ്രകാരം അധികാരമോഹികളായ ഒരു വിഭാഗമാണ് **അസുരന്മാർ**. നന്മയുടെ മൂർത്തികളായ ദേവന്മാരുമായി മിക്കപ്പോഴും കലഹിക്കുന്നതുകാരണം ഇവരെ തിന്മയുടെ പ്രതിരൂപമായി വിശേഷിപ്പിക്കപ്പെടുന്നു. ദേവന്മാരും അസുരന്മാരും കശ്യപന്റെ മക്കളാണ്.കശ്യപ മഹർഷിക്ക് രണ്ട് ഭാര്യമാരുണ്ട് അദിതിയും ദിതിയും .കശ്യപന് അദിതിയിൽ ഉണ്ടായ പുത്രന്മാരാണ് ദേവന്മാർ.
 കശ്യപന് ദിതിയിൽ ഉണ്ടായ പുത്രന്മാരാണ് അസുരന്മാർ. ഇന്ദ്രനെ വധിക്കാൻ കഴിയുന്ന പുത്രന്മാരെ നൽകണം എന്ന് ദിതി കശ്യപനോട്‌ വരം ചോദിക്കുകയും അതിന്റെ ഫലമായി അസുരന്മാർ ജനിക്കുകയും ചെയ്തു. അതുകൊണ്ടാണ് അസുരന്മാർ ഇന്ദ്ര ദേവനുമായി യുദ്ധങ്ങൾ നടത്തുന്നത്. അസുരന്മാരും ദേവന്മാരും കശ്യപന്റെ മക്കളാണ്. അത് കൊണ്ട് തന്നെ ആര്യന്മാരിൽ തന്നെ രണ്ട് വിഭാഗം ആയിരിക്കാം ദേവന്മാരും അസുരന്മാരും.    
അസുരന്മാരെ പാപികളും രാക്ഷസന്മാരായി വിശേഷിപ്പിച്ചുപോരാറുണ്ട്. എന്നാൽ വേദകാലഘട്ടത്തിന്റെ തുടക്കത്തിൽ അസുരന്മാർക്ക് ദേവകളുടെ സ്ഥാനം നല്കിയിരുന്നു എന്ന് വിശ്വസിക്കപ്പെടുന്നുണ്ട്. എന്നാൽ പിൽക്കാലവേദഗ്രന്ഥങ്ങളിൽ ഇവരെ കൂടുതൽ അഹങ്കാരികളും അധികാരമോഹികളുമായാണ്‌ ചിത്രീകരിക്കുന്നത്. വരുണൻ അസുരനായിട്ടാണ് വൈദിക കാലഘട്ടത്തിൽ കണ്ടിരുന്നത്. പിന്നീട് ദേവനായി മാറ്റപ്പെടുകയുണ്ടായി.അസുരന്മാർ എന്നത് ദ്രാവിഡർ ആണെന്ന് തെറ്റിദ്ധരിക്കുന്ന ഒരുപാട് ആളുകൾ ഉണ്ട്‌. ഒരിക്കലും അസുരന്മാർ എന്നത് ദ്രാവിഡന്മാരാകാൻ സാധ്യത ഇല്ല. എന്തെന്നാൽ മഹാഭാരതത്തിൽ അസുരന്മാരെ പറ്റിയും എന്നാൽ അതെ സമയം ദക്ഷിണ ഭാരതത്തിൽ ഉള്ള മറ്റൊരു വിഭാഗം ആയ ദ്രാവിഡന്മാരെ പറ്റിയും പറയുന്നുണ്ട്. അത് കൊണ്ട് അസുരന്മാർ എന്ന് പറയുന്നത് ഒരിക്കലും ദ്രാവിഡന്മാർ അല്ല. അസുരന്മാർ എന്ന് പറയുന്നത് ചിലപ്പോൾ വേറെ ജനവിഭാഗം ആകാൻ സാധ്യതയുണ്ട് അന്ന് വടക്കേ ഇന്ത്യയിൽ ചില ആസ്ട്രലോയിട് നീഗ്രോയിഡ് വംശത്തിൽ പെട്ട ചില ഗോത്ര വിഭാഗങ്ങൾ ഉണ്ടായിരുന്നു. ചിലപ്പോൾ ഇവരെ ആയിരിക്കാം അസുരന്മാർ അല്ലെങ്കിൽ രക്ഷസന്മാർ എന്നൊക്കെ വിശേഷിപ്പിച്ചിരുന്നത്. എന്നാൽ അസുരന്മാർ എല്ലാ മനുഷ്യരിലും ഉള്ള ചീത്ത സ്വഭാവക്കാരെ സൂചിപ്പിക്കാൻ ഉപയോഗിച്ചതും ആകാനും സാധ്യത ഉണ്ട്‌.ചിലപ്പോൾ ആര്യന്മാരിലെ തന്നെ രണ്ട് വിഭാഗം ആയിരിക്കാം ദേവന്മാരും അസുരന്മാരും. പാഴ്സി മതത്തിലും അസുരന്മാരെ പറ്റി പരാമർശം ഉണ്ട്‌ അത് കൊണ്ട് തന്നെ അസുരന്മാർ എന്നത് ആര്യന്മാരിലെ തന്നെ ജനവിഭാഗം ആകാൻ സാധ്യത ഉണ്ട്‌.

## ഗീതയിൽ
പുരാണങ്ങളിലും ഇതിഹാസങ്ങളിലും ദേവന്മാരുടെ പ്രതിനായകസ്ഥാനത്താണ് അസുരന്മാരെ പ്രതിഷ്ഠിച്ചിട്ടുള്ളത്. ദേവന്മാർക്ക് ദേവഗുണമുള്ളപ്പോൾ അസുരന്മാർക്ക് രാക്ഷസഭാവമാണ് ഇവ കല്പിച്ചുനൽകിയത്. ഇഹലോകത്തിലെ എല്ലാ ചരാചരങ്ങൾക്കും ദൈവികഗുണവും അസുരഗുണവുമുണ്ടെന്ന് ഭഗവത് ഗീതയുടെ പതിനാറാം അധ്യായത്തിൽ (16.6) പറയുന്നു. അഹംഭാവം, അഹങ്കാരം, മിഥ്യാഭിമാനം, കോപം, നിഷ്ഠുരത, അജ്ഞത തുടങ്ങിയവയാണ് ഗീതയിൽ (16.4) അസുരഗുണങ്ങളായി വിശേഷിപ്പിക്കുന്നത്. 

## അവലംബം


വർഗ്ഗം:ഹൈന്ദവം
ഭീമൻ പാൻഡ

കരടി കുടുംബത്തിൽ ഉൾപ്പെടുന്ന ഒരു സസ്തനിയാണ് **ഭീമൻ പാണ്ട**. വെള്ളുപ്പും കറുപ്പും നിറമാണ് ഇവക്ക്. അഴകുള്ള മൂക്കും ഉരുണ്ട കണ്ണുകള്ളും വെളുത്ത രോമങ്ങള്ളുള്ള മുഖവും മൃദുരോമങ്ങൾ നിറഞ്ഞ ചെവിയുമാണ് പാണ്ടകൾക്. മധ്യചൈനയിലെ സിഞ്ചുവാൻ,ഷാൻസി,ഗ്യൻസു തുടങ്ങിയ പർവത പ്രദേശങ്ങളും തെക്കുപടിഞ്ഞാറൻ ഭാഗത്തുള്ള വനത്തിലും പടിങ്ങാറൻ മലനിരകൾക്കു സമീപത്തുള്ള മുളംങ്കാടുകളിലുമാണു ഇവയെ കാണുന്നത്.

## ചിത്രശാല

File:Panda1.jpg
File:Giant_Panda_2004-03-2.jpg
File:Lightmatter panda.jpg
File:Panda_Vienna.jpg
File:Panda closeup.jpg
File:Panda-AnAn.jpg
File:Chengdu-pandas-d04.jpg
File:Chengdu-pandas-d10.jpg
File:Chengdu-pandas-d05.jpg
File:Chengdu-pandas-d13.jpg
File:Giant panda at Vienna Zoo.jpg
File:Giant_Panda_2004-03-3.jpg



## അവലംബം

വർഗ്ഗം:ചൈനയിലെ സസ്തനികൾ
വർഗ്ഗം:കരടികൾ
വർഗ്ഗം:ചൈനയുടെ ദേശീയ പ്രതീകങ്ങൾ
ഗംഗോളിഹട്ട്

ഇന്ത്യയിലെ ഉത്തരാഖണ്ഡ് സംസ്ഥാനത്തിലെ പിത്തോഡ്‌ഗഡ് ജില്ലയിലെ ഒരു ചെറിയ മലമ്പ്രദേശമാണ് **ഗംഗോളിഹട്ട്**. 
ഗംഗോളിഹട്ട് ഇവിടുത്തെ കാളിയുടെ ഇരിപ്പിടമായ ശക്തി പീഠത്തിന് വളരെ പേരു കേട്ടതാണ്.  ഇവിടുത്തെ ഭൂഗർഭ ഗുഹകളും വളരെ പ്രസിദ്ധമാണ്. ഇതിന് അടുത്തുള്ള ചെറീയ മലമ്പ്രദേശങ്ങളാണ് ചൌകോരി, ബെരിനാഗ് എന്നിവ. ഹിമാലയത്തിന്റെ പ്രധാന ഉന്നതികളായ പഞ്ചുളിയും നന്ദാദേവിയും ഗംഗോളിഹട്ടിൽ നിന്നും ദൃശ്യമാണ്. 

## ഭൂമിശാസ്ത്രം
ഗംഗോളിഹട്ട് സ്ഥിതി ചെയ്യുന്നത്  അക്ഷാംശ രേഖാംശത്തിലാണ്.  സമുദ്രനിരപ്പിൽ നിന്നും ശരാശരി ഉയരം 1,347&nbsp;metres (4,419&nbsp;feet) ആണ്. ജില്ല ആസ്ഥാനമായ പിത്തോഡ്‌ഗഡിൽ നിന്നും 44 കി.മി ദൂരത്തിലാണ് ഗംഗോളിഹട്ട് സ്ഥിതി ചെയ്യുന്നത്.

## ആകർഷണങ്ങൾ
ഗംഗോളിഹട്ട് ഇവിടുത്തെ പഴയ അമ്പലങ്ങൾക്കും, ഭൂഗർഭ ഗുഹകൾക്കും വളരെ പ്രസിദ്ധമാണ്. 
ചില പ്രധാന അമ്പലങ്ങൾ
* ഹാട്ട് കലിക 'Haat Kalika', 
* അംബിക ദേവാൽ 'Ambika Dewaal', 
* ചാമുണ്ഡ മന്ദിർ 'Chamunda Mandir', 
* വൈഷ്ണവി മന്ദിർ 'Vaishnavi Mandir' 

ഇതിൽ വൈഷ്ണവി മന്ദിർ പ്രത്യേകതയുള്ളവയാണ്. ഇവിടെ നിന്നാൽ ഹിമാലയത്തിന്റെ മനോഹരമായ ദൃശ്യം കാണാവുന്നതാണ്. 

ഇതു കൂടാതെ ധാരാളം ഭൂഗർഭ ഗുഹകളും ഇവിടെയുണ്ട്. അതിൽ ചിലത് 

* പട്ടൽ ഭുവനേശ്വർ 'Patal Bhuvneshwar',
* ഷൈലേശ്വർ ഗുഫ  'Shailashwer Gufa' 
* മുക്തേശ്വർ ഗുഫ 'Mukteshwar Gufa' 

ഈയടുത്തായി ഭോലേശ്വർ ഗുഫ ('Bholeshwar Gufa') എന്ന പുതിയ ഒരു ഗുഹയും കണ്ടെടുത്തിട്ടുണ്ട്. 
## അവലംബം

## പുറത്തേക്കുള്ള കണ്ണികൾ

വിഭാഗം:ഇന്ത്യയിലെ മലമ്പ്രദേശങ്ങൾ
വിഭാഗം:ഉത്തരാഖണ്ഡിലെ വിനോദസഞ്ചാരകേന്ദ്രങ്ങൾ